title: Ensitreffit alttarilla

text: Sinkut kertovat hakemuksessaan omista mielipiteistään ja arvoistaan. Jokainen asiantuntija myös haastattelee ohjelmaan hakeneet. Kukin heistä muodostaa näiden perusteella kolme mielestään sopivaa paria. Asiantuntijat kokoontuvat ja päättävät kolmesta lopullisesta parista. Sitten pidetään häät, joissa parit kohtaavat ensimmäisen kerran, ohjelman nimen mukaisesti. Parien vihkiminen tapahtuu siviilivihkimisenä. Aluksi tuoreet parit lähtevät häämatkalle valitsemaansa kohteeseen. Häämatkan jälkeen he muuttavat yhteen viideksi tai kuudeksi viikoksi. Kun viisi tai kuusi viikkoa on kulunut, heidän on päätettävä, jatkavatko he liittoaan vai ottavatko eron.


title: Ensitreffit alttarilla

text: Ohjelman ensimmäisellä kaudella lopullisiksi pareiksi valittiin Esa ja Viola, Olli ja Miia sekä Pia ja Jussi. Ensimmäisellä tuotantokaudella asiantuntijaryhmässä toimivat folkloristi Mari Hatakka, seksuaali- ja psykoterapeutti Maaret Kallio, kirkkoherra Kari Kanala sekä psykologi ja pariterapeutti Kari Kiianmaa, joka vetää ryhmää. Kertojana toimii Satu Paavola.


title: Ensitreffit alttarilla

text: Ensimmäinen kausi esitettiin AVA-kanavalla 6. tammikuuta – 10. maaliskuuta 2015.


title: Ensitreffit alttarilla

text: Ohjelmassa kolmesta avioituneesta parista yksi on pysynyt avioliitossa kauden päättymisen jälkeen.


title: Ensitreffit alttarilla

text: Ensimmäinen jakso esitettiin yhtäaikaisesti sekä AVA- että MTV3-kanavilla. Ensimmäisen jakson keskikatsojamäärä nousi siten 754 000 katsojaan. Toinen jakso oli AVA-kanavan kaikkien aikojen toiseksi katsotuin ohjelma. Ensimmäistä tuotantokautta katsoi keskimäärin 430 000 katsojaa.


title: Ensitreffit alttarilla

text: Ensimmäisen kauden päätteeksi esitettiin 17. maaliskuuta ”Mitä heille kuuluu nyt” -jakso, jossa nähtiin, mitä ohjelmaan osallistuneille kuului yhdeksän kuukautta vihkimisen jälkeen. Jaksoa seurasi keskimäärin 386 000 katsojaa.


title: Ensitreffit alttarilla

text: 3. maaliskuuta 2015 tiedotettiin, että ohjelma saa toisen tuotantokauden. Samalla käynnistyi uusien sinkkujen haku. Hakuaika päättyi 10. huhtikuuta 2015. Toisen kauden esittäminen alkoi 1. syyskuuta 2015. Kauden parit olivat Tanja ja Roni, Sari ja Antti sekä Mari ja Jouni.


title: Ensitreffit alttarilla

text: Toisella kaudella uutena jäsenenä seksuaaliterapeutti Maaret Kallion ja kirkkoherra Kari Kanalan rinnalle liittyi psykologi, psykoterapeutti ja tutkimusasiantuntija Mikael Saarinen.


title: Ensitreffit alttarilla

text:
Vuodenvaihteessa 2016 tiedotettiin ohjelman jatkuvan kolmannella kaudella ja samalla käynnistyi haku ohjelmaan. Hakuaika päättyi 31. maaliskuuta 2016 ja sarjan kuvaukset alkoivat kesällä 2016. Pareiksi tälle kaudelle valittiin Milla ja Kimmo, Heidi ja Mikko sekä Tiina ja Samuel. Pareista kaksi jatkoi liittoaan, mutta Milla ja Kimmo erosivat kuitenkin myöhemmin. Heidi ja Mikko erosivat jo ohjelmassa.
Kaikki kolme aiempaa asiantuntijaa, pastori Kari Kanala, psykologi, psykoterapeutti ja tutkimusasiantuntija Mikael Saarinen sekä psykoterapeutti-seksuaaliterapeutti Maaret Kallio ilmoittivat helmikuussa 2016, etteivät jatka enää ohjelmassa tällä tuotantokaudella. Heidän tilalleen tulivat seksuaaliterapeutti Elina Tanskanen, psykologi Tony Dunderfelt sekä Jason Lepojärvi.


title: Ensitreffit alttarilla

text: Sarjan neljäs tuotantokausi kuvattiin keväällä ja kesällä 2017. Asiantuntijoina jatkoivat seksuaaliterapeutti Elina Tanskanen, Jason Lepojärvi ja psykologi Tony Dunderfelt. Tällä kaudella pareiksi valittiin Aliisa ja Esa, Johanna ja Markus sekä Mari ja Petri. Edeltävistä viimeinen pari päätyi eroon jo ensimmäisen yhdessä eletyn viikon jälkeen. Myös Aliisa ja Esa erosivat, mutta vasta kuuden viikon jälkeen. Johanna ja Markus jatkoivat liittoaan. Kautta esitettiin AVA:lla 5. syyskuuta 2017 – 7. marraskuuta 2017.


title: Ensitreffit alttarilla

text:
Lisäksi 14. marraskuuta esitettiin koostejakso siitä, mitä aiemmilla kausilla nähdyille Ensitreffit alttarilla-pareille kuuluu nykyään.
Keskimäärin jaksoa seurasi 311 000 katsojaa.


title: Ensitreffit alttarilla

text: Viidennen kauden kuvaukset alkavat kesällä 2018. Haku ohjelmaan alkoi marraskuussa 2017 ja osanottajat valittiin helmikuussa 2018. Viidennen kauden esittäminen alkoi AVA:lla 4. syyskuuta 2018. Kauden asiantuntijoina jatkoivat seksuaali- ja logoterapeutti Elina Tanskanen ja psykologi Tony Dunderfelt. Kolmannella ja neljännellä kaudella mukana olleen Jason Lepojärven tilalle asiantuntijoiden joukkoon liittyi parisuhdekouluttaja Marianna Stolbow.


title: Ensitreffit alttarilla

text: Pareiksi viidennellä kaudella valittiin Miina ja Heikki, Sini ja Vesa sekä Rosa ja Eetu.


title: Ensitreffit alttarilla

text: Ohjelma herätti paljon keskustelua ja kritiikkiä varsinkin ennen ensimmäisen kauden alkua. Ensimmäisen jakson katsojaluvut olivat korkeita ja sitä kommentoitiin Twitterissä runsaasti. Poliitikot Eija-Riitta Korhola (ent. kristillisdemokraatti) ja Sari Essayah (kd) ovat väittäneet formaattia ”törkeäksi”.


title: Dominik Stehle

text: Dominik Stehle (s. 15. lokakuuta 1986 Garmisch-Partenkirchen) on saksalainen alppihiihtäjä. Hän edustaa SV Obermaiselsteinia. Stehle on erikoistunut pujotteluun.


title: Dominik Stehle

text: Stehle debytoi alppihiihdon maailmancupissa tammikuussa 2007 Kitzbühelin pujottelukilpailussa. Ensimmäiset maailmancupin pisteensä hän saavutti marraskuussa 2008 oltuaan Levin pujottelussa sijalla 19. Kymmenen parhaan joukkoon hän sijoittui ensimmäisen kerran oltuaan neljäs Schladmingin pujottelussa tammikuussa 2016.


title: Raymond

text: Raymond voi tarkoittaa seuraavia:


title: Suomen euroviisukarsinta 2005

text: Suomen euroviisukarsinta 2005 oli kilpailu, jossa valittiin Suomen edustaja vuoden 2005 Eurovision laulukilpailuun. Kilpailu pidettiin jälleen avoimen sävellyskilpailun ja kutsukilpailun yhdistelmänä, kahdeksan suomalaissäveltäjää kutsuttiin mukaan ja avoimeen kilpailuun saatiin 503 ehdotusta.


title: Suomen euroviisukarsinta 2005

text: Tällä kertaa karsinta pidettiin suurimuotoisempana kuin koskaan ennen, finaalia edelsi neljä alkukarsintaa, jotka pidettiin yleisötapahtumina kukin eri paikkakunnalla neljänä perjantai-iltana 14. ja 21. tammikuuta sekä 4. ja 11. helmikuuta. Jokaisessa alkukarsinnassa esitettiin kuusi kappaletta, joista puhelinäänestäjät valitsivat kolme parasta finaaliin. Alkukarsinnat eivät kuitenkaan olleet odotettuja yleisömenestyksiä ja lopulta ihmisiä päästettiin sisään ilmaiseksi, ettei olisi tarvinnut kuvata tyhjiä penkkejä.


title: Suomen euroviisukarsinta 2005

text: Finaali pidettiin lauantaina 19. helmikuuta Tampere-talossa Tampereella ja televisioitiin suorana YLE TV2:ssa kello 19.30–21.50 ja 22.05–22.20. Finaalissa alueraadit äänestivät ensin 12 finaalikappaleesta kuusi parasta toiselle kierrokselle. Toisella kierroksella puhelinäänestäjät valitsivat Suomen edustajan. Finaalia seurasi 556 000 televisiokatsojaa.


title: Boom! Studios

text: Boom! Studios on yhdysvaltalainen on sarjakuvakirja- ja -romaanikustantamo, jonka päämaja on Los Angelesissa. Sen perustivat vuonna 2005 Ross Richie ja Andrew Cosby. Kustantamo keskittyi aluksi kauhu- ja tieteissarjakuviin, ja sen ensimmäinen sarjakuvansa oli "Zombie Tales". Sen jälkeen Boom! Studios on laajetanut myös supersankarisarjakuviin ja saanut esimerkiksi oikeudet moniin The Walt Disney Companyn ja Pixarin hahmoihin sekä Jim Hensonin Muppeteihin.


title: Boom! Studios

text: Boom! Studiosiin kuuluu myös kaikenikäisille suunnattu KaBOOM!, joka julkaisee muun muassa Charles Schulzin "Tenavia" ja Jim Davisin "Karvista".


title: Julian Tuwim

text: Julian Tuwim (13. syyskuuta 1894, Łódź – 27. joulukuuta 1953, Zakopane) (sukunimi טובים tarkoittaa hepreaksi "hyvää") oli puolanjuutalainen kirjailija, runoilija ja teatterinjohtaja. Satiirisia laulujen sanoituksia tehdessään hän käytti myös pseudonyymiä "Oldlen".


title: Julian Tuwim

text: Tuwim kävi koulunsa synnyinkaupungissaan Łódźissa ja opiskeli Varsovan yliopistossa oikeustiedettä ja filosofiaa. Tuwim oli yksi niistä kirjailijoista, jotka muodostivat Skamander-ryhmän samannimisen kirjallisuuslehden ympärille. Ryhmään kuuluivat myös Antoni Słonimski, Władysław Reymont ja Jarosław Iwaszkiewicz. Puolan saavutettua itsenäisyyden vuonna 1918 nousi maan kirjallisuus ainutlaatuiseen kukoistukseen. Tuwim oli satiirikko, ja hän tuotti kabaree- ja burleskihenkisiä teatteriesityksiä.


title: Julian Tuwim

text: Tuwim julkaisi teoksensa puolaksi. Varhaisvuosien teoksissa kuvastuu positiivisuus. Näitä ovat "Czyhanie na Boga" (1918), "Sokrates tańczący" (1920), "Siódma jesień" (1922), ja "Wierszy tom czwarty" (1923). Hän kirjoitti myös lastenkirjoja. Satiirisuus ja katkeruus lisääntyvät myöhemmissä teoksissa "Słowa we krwi" (1926), "Rzecz Czarnoleska" (1929), "Biblia cygańska" (1933) ja "Treść gorejąca" (1933).


title: Julian Tuwim

text: Toisen maailmansodan aikana Tuwim työskenteli maan pakolaishallituksen tehtävissä Lontoossa ja toimitti "Nowa Polska" -lehteä.


title: Marcel Schäfer

text: Marcel Schäfer (s. 7. kesäkuuta 1984 Aschaffenburg) on saksalainen jalkapalloilija, joka edustaa Bundesliigassa pelaavaa VfL Wolfsburgia. Pelipaikaltaan vasenjalkainen Schäfer on vasen laitapuolustaja.


title: Marcel Schäfer

text: Schäfer debytoi Bundesliigassa ensimmäisen ammattilaisseuransa TSV 1860 Münchenin paidassa marraskuussa 2003 VfL Bochumia vastaan. Ottelu jäi hänen kauden ainoakseen. Seura putosi kauden jälkeen 2. Bundesliigaan ja Schäfer pelasi kausien 2004-2005, 2005-2006 ja 2006-2007 aikana sarjassa yhteensä 90 ottelua tehden kolme osumaa. Münchenissä viettämänsä neljän vuoden aikana hän teki siis 91 ottelussa kolme maalia.


title: Marcel Schäfer

text: Heinäkuussa 2007 Schäfer siirtyi Bundesliigan VfL Wolfsburgiin. Hän debytoi seuran paidassa elokuussa 2007 Arminia Bielefeldiä vastaan ja avausmaali syntyi VfL Bochumia vastaan saman vuoden marraskuussa. Kaudella 2008-2009 Schäfer ja Wolfsburg voittivat Bundesliigan mestaruuden ja selviytyivät kaudeksi 2009-2010 Mestareiden liigaan, jossa Schäfer pelasi täydet minuutit Wolfsburgin jokaisessa lohkovaiheen ottelussa saaden kaksi syöttöpistettä. Viime aikoina Schäfer on ollut pääosin Ricardo Rodríguezin varavaihtoehtona vasemman laitapuolustajan paikalle. Hän on pelannut kuitenkin jokaisella Wolfsburg-kaudellaan yli 20 ottelua Bundesliigassa.


title: Marcel Schäfer

text: Schäfer debytoi Saksan jalkapallomaajoukkueessa marraskuussa 2008 ystävyysottelussa Englantia vastaan. Vuosina 2008-2010 hän pelasi maajoukkueessa yhteensä kahdeksan ottelua ilman maaleja.


title: Reino Linko

text: Reino Rafael Linko (11. tammikuuta 1926 – 23. marraskuuta 2012 Turku) oli suomalainen elintarvikekemisti ja professori. Hän oli Turun yliopiston elintarvikekemian professori 1982–1989. Hänen tutkimusalaansa olivat ympäristön ja elintarvikkeiden vierasaineet sekä luononvarojen elintarvikekemiallinen hyödyntäminen.


title: Arvi Tapiola

text: Verner Arvi Tapiola, aiemmin Werner Arvi Tapper () oli toimittaja, jonka ura kesti yli 45 vuotta ja joka työskenteli usean eri lehden päätoimittajana.


title: Arvi Tapiola

text: Tapiolan vanhemmat olivat eläinvälskäri Werner Tapper ja Anna Sofia Alhfors. Jätettyään lukion kesken hän aloitti toimittajan uransa Porvoossa Johannes Linnankosken 1894 perustamassa "Uusimaa" -lehdessä 1909. Suomen sisällissotaan Tapiola osallistui valkoisten puolella. 1922 hän siirtyi Kajaanissa vuotta aiemmin perustetun kolmena päivänä viikossa ilmestyneen "Kajaanin Uutiset" -lehden päätoimittajaksi, mutta sen lopetettua ilmestymisensä jo saman vuoden lopulla hänestä tuli kokoomuslaisen "Kajaani" -lehden päätoimittaja. Vuodesta 1930 hän oli oululaisen "Kaiku" -lehden päätoimittaja. Kun lehdestä tuli 1933 IKL:n ja Kokoomuksen yhteinen, IKL:ään kriittisesti suhtautunut Tapiola siirtyi 1934 Joensuussa ilmestyneen "Karjalainen" -lehden päätoimittajaksi. Vuoden 1939 alussa hänet valittiin "Hämeen Sanomat" -lehden päätoimittajaksi, mutta sen tultua IKL:n kannattajaksi hänet erotettiin 1941. Seuraavana vuonna Tapiolasta tuli raumalaisen Kokoomuksen äänenkannattajan "Länsi-Suomen" päätoimittaja aina eläkkeelle jäämiseensä saakka vuonna 1955. Lehden pakinoitsijana hän käytti nimimerkkiä "Arra". Vuonna 1953 hän julkaisi kirjan "Arra matkustaa".


title: Arvi Tapiola

text: Tapiolan ensimmäinen puoliso vuodesta 1916 oli Martta Aliina Hildegard Hirvisalo (k. 1936) ja toinen vuodesta 1943 Elli Maria Järvinen (1905-1993).


title: HJK–FC Barcelona-jalkapallo-ottelu 2014

text: Helsingin Jalkapalloklubi ja espanjalainen FC Barcelona kohtasivat harjoitusottelussa Helsingin olympiastadionilla 9. elokuuta 2014. Ottelua oli saapunut katsomaan 40 435 katsojaa, joka oli HJK:n uusi yleisöennätys Barcelona voitti ottelun 6-0.


title: HJK–FC Barcelona-jalkapallo-ottelu 2014

text: Ottelun myötä HJK valittiin Vuoden urheilumarkkinointiteko -palkinnon voittajaksi Suomen Urheilugaalassa tammikuussa 2015.


title: HJK–FC Barcelona-jalkapallo-ottelu 2014

text: Barcelona oli luvannut saapua paikalle parhaimmalla mahdollisella joukkueellaan, mutta kokoonpanosta puuttuivat muun muassa maailmantähdet Lionel Messi, Neymar ja Xavi. Barcelonan joukkue koostuikin pääosin junioripelaajista. Ottelua kutsuttiin myös nimellä "El Stádico", joka viittaa Barcelonan ja sen arkkivihollisen Real Madridin välisiin otteluihin, joita kutsutaan nimellä "El Clásico".


title: HJK–FC Barcelona-jalkapallo-ottelu 2014

text: Ottelun päätuomarina toimi suomalainen Mattias Gestranius.


title: HJK–FC Barcelona-jalkapallo-ottelu 2014

text: Munir ohjasi Barcelonan ensimmäisen maalin, kun ottelua oli pelattu neljä minuuttia. Yhdeksännellä minuutilla Sergi Roberto kasvatti espanjalaisseuran johdon 2-0-lukemiin, ja 17. minuutin kohdalla Munir teki päivän toisen maalinsa. Gerard Piquén 3-0-maalin yhteydessä HJK:n maalivahti Michael Tørnes loukkaantui, ja hänen tilalleen maaliin tuli Carljohan Eriksson. Tørnes ei enää pelannut kauden 2014 aikana. Toisen puoliajan alussa Marc Bartra puski ottelun viidennen maalin, ja kahdeksan minuuttia ennen loppua vaihdosta kentälle tullut Sandro sinetöi Barcelonan 6-0-voiton.


title: Draken-luokka

text: Draken-luokka oli Ruotsin merivoimien kuuden 1960-luvun alussa valmistetun sukellusveneen muodostama alusluokka.


title: Jorginho (beachfutispelaaja)

text: Jorge Augusto da Cunha Gabriel (eli Jorginho; s. 17. lokakuuta 1974 Belém) on brasilialainen beachfutispelaaja. Hän edustaa kotimaansa pääsarjassa pelaavaa Vasco da Gamaa ja Brasilian beachfutis-maajoukkuetta. 175 senttimetriä pitkä Jorginho on pelipaikaltaan hyökkääjä.


title: Jorginho (beachfutispelaaja)

text: Jorginho on voittanut MM-kilpailuista peräti kahdeksan maailmanmestaruutta vuosina 1996, 1997, 1998, 1999, 2000, 2002, 2003 ja 2004. Hänellä on myös yksi MM-hopea vuodelta 2011 ja kaksi pronssia vuosilta 2005 ja 2013. Vuoden 2004 MM-kilpailuissa hänet valittiin turnauksen parhaaksi pelaajaksi. Jorginho on pelannut Brasilian maajoukkueessa vuodesta 1994 alkaen lähes 300 maaottelua. Hän on saavuttanut maajoukkueessa myös monia muita turnausvoittoja.


title: Jorginho (beachfutispelaaja)

text: Seuratasolla Jorginho on edustanut vuodesta 2013 asti Vasco da Gamaa. Hän edusti seuraa myös vuodet 1999-2003 ja 2010-2012. Vuodet 2012-2013 hän pelasi venäläisessä Krystallissa, jossa hän voitti Venäjän mestaruuden. Vuonna 2011 hän voitti Vasco da Gaman kanssa Mundialito de Clubesin.


title: Toholammin Puhallinorkesteri

text: Toholammin puhallinorkesteri (ent. Toholammin yhteiskoulun puhallinorkesteri, Toholammin koulusoittokunta) sai alkunsa Keski-Pohjanmaalla Toholammilla syksyllä 1972. Orkesterin perusti ja sitä johti aina vuoteen 2012 saakka "dir. cant." ja "dir. mus." Osmo Jämsä. Vuodesta 2006 lähtien orkesterin kapellimestarina Jämsän rinnalla toimi toholampilaissyntyinen musiikin maisteri Mika Jämsä. Syksystä 2014 saakka orkesteria on yhdessä Mika Jämsän kanssa johtanut kasvatustieteen maisteri Eliisa Eero.


title: Toholammin Puhallinorkesteri

text: Orkesteri aloitti toimintansa noin kymmenen soittaja voimin. Heillä oli aluksi käytössään Toholammin soittokunnan vanhoja ja osin rikkinäisiä soittimia. Ensimmäisiä harjoituksia pidettiin Toholammin yhteiskoulun musiikkiluokassa, jossa yhtye harjoitteli Osmo Jämsän kirjoittamia, helppoja laulusovituksia. Orkesterin ensimmäinen esiintyminen oli musiikkiopiston järjestämässä konsertissa Kannuksen yläasteella 18. helmikuuta 1973. Vuonna 1974 orkesterin soittajia oli jo noin kaksikymmentä. Kyseisen vuoden aikana orkesterilla oli 21 esiintymistä, muun muassa kirkkokonsertteja Toholammin ev.lut. seurakunnan kirkkokuoron kanssa. Kesäkuussa 1974 orkesterilla oli ensimmäinen, muutaman päivän mittainen harjoitusleiri, jonka opettajana toimi Esko Seppälä.


title: Toholammin Puhallinorkesteri

text: Vuoden 1976 helmikuussa Toholammin yhteiskoulun soittokunta teki ensimmäisen radionauhoituksensa. Vuonna 1977 yhtyeen nimeksi muutettiin Toholammin Koulusoittokunta. Samana vuonna orkesteri osallistui ensimmäisen kerran valtakunnallisiin puhallinorkesterikilpailuihin Kuopiossa, sijoittuen jaetulle kolmannelle sijalle nuorisosoittokuntien sarjassa. Seuraavan kerran orkesteri astui kilpaestradille vuonna 1980 puhallinorkestereiden suomenmestaruuskilpailuissa, jossa se saavutti B-sarjan toisen sijan.


title: Toholammin Puhallinorkesteri

text: Vuonna 1982 orkesteri juhli 10-vuotiskauttaan juhlakonsertin merkeissä. Soittokunta sijoittui kolmanneksi valtakunnallisessa SULASOLin järjestämässä orkesterikilpailussa. Seuraavana vuonna orkesteri osallistui Toholampi soi -levyn äänityksiin. Orkesteri osallistui jälleen vuonna 1983 SM-kilpailuihin Kuopiossa, saavuttaen toisen sijan orkestereiden yleisessä sarjassa. Orkesteri osallistui myös Kaustisen Kansanmusiikkifestivaaleille säestämällä festivaalijumalanpalveluksen.


title: Toholammin Puhallinorkesteri

text: Vuonna 1985 soittokunnan soittajia oli jo yli kolmekymmentä. Kauden merkittävin tapahtuma oli orkesterin ensimmäinen ulkomaanmatka Saksaan, jossa soittajat esiintyivät kuusitoista kertaa. Vuonna 1987 orkesteri vietti 15-vuotisjuhlaansa, ja juhlakonsertti oli Toholammilla 12. huhtikuuta.


title: Toholammin Puhallinorkesteri

text: 1980-luvun loppupuoleen kuului muun muassa esiintymismatka Rostockiin, Rudolf Wagner-Régeny -instituutin stipendi, orkesterin ensimmäinen oma levytys "Suomalainen sarja". Orkesterin yli 40-vuotisen toiminnan tärkeimpiin merkkipaaluihin kuului vuonna 1989 Oulaisissa pidettyjen puhallinorkestereiden SM-kilpailujen B-sarjan voitto. Vuotta myöhemmin Osmo Jämsä pokkasi soittokuntineen saman kilpailun A-sarjan voiton Nivalassa.


title: Toholammin Puhallinorkesteri

text: 1990-luvulla orkesteri jatkoi vireää toimintaansa ja osallistui aktiivisesti kilpailuihin. Orkesteri myös vaihtoi jälleen nimeään Toholammin koulusoittokunnasta Toholammin puhallinorkesteriksi. Soittajien määrä oli huipussaan 2000-luvulle saakka, jolloin orkesterissa soitti aktiivisesti hieman alle neljäkymmentä soittajaa. Kokoonpano on tehnyt useita ulkomaanmatkoja Viroon, Latviaan, Tšekkiin ja Venäjälle. Orkesteri on mukana kuudella äänitteellä, joista pääosa on tehty yhteistyössä Osmo Jämsän johtamien Toholammin seurakunnan kuorojen kanssa.


title: Toholammin Puhallinorkesteri

text: Vuosien varrella Toholammin puhallinorkesterin riveissä on soittanut noin 250 soittajaa, ja heistä noin kolmekymmentä on päätynyt myöhemmin musiikin ammattilaisiksi. Vuonna 2015 orkesterissa on noin 25 jäsentä, jotka ovat valtaosaltaan yläkoulu- ja lukioikäisiä. Paikkakunnalla toimii myös nuorempien soittajien orkesteri Lampin PuhkuJunnut, jonka soittajisto koostuu alakouluikäisistä muusikonaluista. Toholammin puhallinorkesteri on alusta saakka tehnyt läheistä yhteistyötä Keski-Pohjanmaan konservatorion kanssa. Käytännön asioiden järjestämisestä ja varojen keruusta on vastannut suurelta osin Toholammin Nuorison Musiikkitoiminnan Tuki ry.


title: Ole-myrsky

text: Ole-myrsky on 7. helmikuuta 2015 Norjaan iskenyt hirmumyrsky. Myrskyn vuoksi Bodøn lähellä sijaitseva noin parinkymmenen asukkaan Giværin kalastajakylä evakuoitiin. Myrskyn saavuttua Norjaan tuhannet jäivät ilman sähköä ja teitä jouduttiin sulkemaan. Tuulen nopeudeksi mitattiin vuorilla 33 metriä sekunnissa ja aallot olivat rannikolla 20-metrisiä.


title: Ole-myrsky

text: Sama myrsky, Suomessa nimeltään "Laina-myrsky", saapui Suomeen 8. helmikuuta, ja tuulten ennustettiin voimistuvan vaarallisen voimakkaiksi. Tuhot jäivät kuitenkin vähäisiksi.


title: Gabriel Palander

text: Gabriel Palander (1. elokuuta 1776 Vanaja – 17. marraskuuta 1821 Turku) oli suomalainen Turun akatemian oppineisuuden historian ja teoreettisen filosofian professori.


title: Gabriel Palander

text: Palanderin vanhemmat olivat Vanajan kirkkoherra Gabriel Palander (1730–1800) ja Katarina Elisabet Procopaeus. Hän kävi Porvoon lukiota 1788–1794 ja pääsi ylioppilaaksi Turussa 1794. Palander valmistui filosofian maisteriksi Turun akatemiasta 1798.


title: Gabriel Palander

text: Palander oli Turun akatemian kirjaston ylimääräisenä amanuenssina vuodesta 1798 sekä oli matematiikan dosenttina vuodesta 1799 toimien samalla kirjaston amanuenssina vuodesta 1803. Hän oli sitten toisena filosofian apulaisena vuodesta 1805 sekä kirjastonhoitajana 1809–1814 ja samalla oppineisuuden historian professorina vuodesta 1811. Palanderista tuli teoreettisen filosofian professori vuonna 1814. Hän oli Hämäläisen osakunnan kuraattorina 1803–1806 ja inspehtorina 1816–1821.


title: Gabriel Palander

text: Palander oli myös matemaatikko ja hän osallistui matemaatikko Jöns Svanbergin kanssa vuosina 1801–1802 Västerbottenissa ja Lapissa järjestettyihin astemittauksiin. Palander käsitteli filosofian luennoillaan Immanuel Kantin ja Georg Wilhelm Friedrich Hegelin filosofisia oppeja ja häntä on pidetty yhtenä Suomen ensimmäisistä kantilaisista filosofeista.


title: Näsiät

text: Näsiät ("Daphne") on kasvisuku, joka kuuluu näsiäkasvien heimoon. Useita näsiöitä viljellään koristepensaina. Yksi näsiälaji, lehtonäsiä kasvaa luonnonvaraisena Suomessa. Sitä kasvaa lehtometsissä suuressa osassa maata, paitsi Pohjois-Lapissa.


title: Näsiät

text: Sukuun kuuluu kaikkiaan noin 50 lajia. Ne ovat pienikokoisia pensaita, jotka varistavat lehtensä talveksi. Kaarna on sileä ja sitkeä. Lehdet ovat lyhytruotiset, pitkät ja kapeat. Kukat kiinnittyvät paljaaseen runkoon. Kukat ovat kaksineuvoisia ja tuoksuvat hyvältä. Hedelmät ovat yleensä punaisia, joillakin lajeila keltaisia. Koko kasvi on myrkyllinen.


title: Pellervo Petäys

text: Yrjö Pellervo Salomon Petäys (19. maaliskuuta 1928 Jalasjärvi – 16. toukokuuta 2017 Tampere) oli suomalainen kirurgi ja urologi.


title: Pellervo Petäys

text: Petäyksen vanhemmat olivat Yrjö Veikko Petäys ja Naemi Helvi Lydia Vuori ja puoliso vuodesta 1958 Margareta Maria Ekman. Hän tuli ylioppilaaksi Ilmajoen yhteiskoulusta 1948 ja valmistui lääketieteen lisensiaatiksi 1957. Petäys teki yli 45 vuotta kestäneen lääkäriuran erityisesti Ähtärin sairaalassa. Hänelle myönnettiin lääkintöneuvoksen arvo.


title: Pellervo Petäys

text: Petäys julkaisi kaksi tietokirjaa miesten terveydenhoidosta:


title: Onnenpensaat

text: Onnenpensaat ("Forsythia") on kasvisuku, joka kuuluu oliivikasvien heimoon. Monia onnenpensaslajeja ja niistä jalostettuja lajikkeita viljellään koristepensaina. Monet onnenpensaat kukkivat erityisen näyttävästi keltaisin kukin varhain keväällä ennen lehtien puhkeamista.


title: Sinisateet

text: Sinisateet ("Wisteria") on kasvisuku, joka kuuluu hernekasvien heimoon. Sinisateisiin kuuluu noin kymmenen lajia. Ne ovat puuvartisia köynnöksiä, joista monia viljellään koristekasvina. Kiinasta kotoisin oleva kiinansinisade on Suomen ilmastossa hyvin talvenarka, mutta saattaa talvehtia Etelä-Suomessa.


title: Mary Washingtonin yliopisto

text: Mary Washingtonin yliopisto on Fredericksburgissa Virginian osavaltiossa Yhdysvalloissa toimiva yliopisto, joka valittiin U.S. News & World Reportin selvityksessä vuonna 2015 neljänneksi parhaaksi etelävaltioiden julkisten yliopistojen sarjassa.


title: Mary Washingtonin yliopisto

text: Opiskelijoista 25 % tulee Virginian ulkopuolelta. Yli puolet sai tarveperusteista opintotukea, lainaa tai stipendejä.


title: Valeakaasiat

text: Valeakaasiat ("Robinia") on kasvisuku, joka kuuluu hernekasvien heimoon. Suvussa on alle kymmenen lajia puita ja pensaita, joita kasvaa alkuperäisenä Pohjois-Amerikassa. Eräitä valeakaasioita viljellään koristepuina, kuten valkovaleakaasiaa, joka on villiintynyt Euroopassa. Valkovaleakaasia on todettu Suomessa talvenkestäväksi I-vyöhykkeellä.


title: Sunnuntaistrippi

text: Sunnuntaistrippi on strippisarjakuvan tavallista suurempi strippi, joka on tarkoitettu ilmestymään vain sunnuntaisin. Sanomalehtisarjakuvat voivat ilmestyä kahdessa eri koossa: muina päivinä pienempinä, yksirivisinä arkipäivästrippeinä ja sunnuntaisin suurempina, kaksi- tai kolmerivisinä sunnuntaistrippeinä. Jotkin sarjat ilmestyvät vain sunnuntaistrippeinä, jotkin taas vain arkipäivästrippeinä, ja jotkin molemmissa muodoissa. Sunnuntaistripit ovat yleensä värillisiä, vaikka sama sarja ilmestyisi arkipäivisin mustavalkoisena.


title: Sunnuntaistrippi

text: Vain kuutena päivänä viikossa ilmestyvät lehdet saattavat julkaista sunnuntaistripit jo lauantaina.


title: Sunnuntaistrippi

text: Vielä 1900-luvun alkupuolella lehdet saattoivat julkaista hyvin suuria, jopa sivun kokoisia sunnuntaistrippejä suosituista sarjakuvista, mutta myöhemmin niiden koko on huomattavasti pienentynyt. Amerikkalainen lehdistö on vakiinnuttanut sunnuntaistripin standardipohjan, jota useat syndikoidut sarjakuvat käyttävät. Sen ruutujako on suunniteltu siten, että lehdet voivat halutessaan julkaista stripin useassa eri muodossa tai koossa tarpeittensa mukaan. Normaalissa muodossaan standardimuotoinen sunnuntaistrippi on kolmirivinen ja jokaisella rivillä on vähintään kaksi ruutua. Ensimmäinen ruutu on otsikkoruutu, joka sisältää sarjan nimen.


title: Sunnuntaistrippi

text: Lehdet saavat halutessaan jättää ylimmän rivin kokonaan julkaisematta, joten sarjakuvapiirtäjien on täytettävä ensimmäiset ruudut sisällöllä, jonka lukeminen ei ole välttämätöntä muun stripin ymmärtämiselle. Vitsisarjakuvissa niihin sijoitetaan yleensä niin sanottu hukkavitsi (), pääaihetta sivuava lyhyt irrallinen vitsi. Hukkavitsin sijasta ylimmällä rivillä voi olla myös päävitsin pitkitetty johdanto. Sunnuntaistrippi voidaan järjestää myös pystysuunnassa julkaistavaksi, jolloin otsikkoruutu on mukana, mutta ylimmän rivin toinen ruutu saattaa jäädä pois. Varsinkin toinen ruutu tunnetaan tämän vuoksi "hukkavitsiruutuna".


title: Sunnuntaistrippi

text: Jotkut sarjakuvapiirtäjät ovat kokeneet sunnuntaistrippien ruutujaon ilmaisunvapauttaan rajoittavana. "Lassin ja Leevin" piirtäjä Bill Watterson hankki itselleen 1990-luvun alussa luvan piirtää vapaaseen ruutujakoon perustuneita sunnuntaistrippejä, joita lehdet eivät saaneet leikellä. Myös jotkut muut suositut sarjakuvat, kuten "Jere", käyttävät tällaisia vapaasti sommiteltuja sunnuntaistrippejä, mutta ne ilmestyvät rajoitetussa koossa.


title: Sunnuntaistrippi

text: 1900-luvun alkupuolella joidenkin suurten sunnuntaistrippien yhteydessä saattoi ilmestyä tilantäytteenä toinen, yksirivinen oheissarjakuva ("topper"), joka oli yleensä saman piirtäjän tekemä.


title: Peedu Ojamaa

text: Peedu Ojamaa (27. toukokuuta 1933 – 1. huhtikuuta 2014) oli virolainen elokuvantekijä ja Neuvostoliiton ainoana mainostoimistona pidetyn Eesti Reklaamfilmin perustaja ja johtaja.


title: Peedu Ojamaa

text: Tallinnassa varttunut Ojamaa menestyi kouluaikoina pöytätenniksen ja jääkiekon pelaajana. Hän opiskeli 1950-luvun alkupuolella rakennustekniikkaa, toimi vuosina 1956–1957 Õhtuleht-sanomalehden urheilutoimittajana ja sitten Tallinnfilmissä dokumenttielokuvien tekijänä. Vuonna 1967 hän perusti Eesti Reklaamfilmin ja sai neuvostohallinnon kiinnostumaan televisio- ja elokuvamainonnan käytöstä muun muassa suunnitelmataloudessa liikaa tuotettujen tavaroiden ylijäämäerien kaupaksi saamisessa. Hän sai päättäjät vakuuttumaan siitä, että ”ainoa asia mikä esti Neuvosto-Viroa saavuttamasta täydellistä onnelaa oli mainonnan puuttuminen”. Pian Eesti Reklaamfilm hallitsi koko maan kulutustavarateollisuuden mainontaa, jota suunnitelmataloudessa oli tehtävä joka vuosi tietty määrä, oli myytävää tai ei. Usein päädyttiin mainostamaan maanlaajuisesti tuotteita, joita ei tuotantovaikeuksien vuoksi saatu kauppoihin. Jotta mainosrahat saatiin varmasti kulutetuksi, mainokset saatettiin kuvata tarpeettoman hitaasti ja mahdollisimman kaukaisissa ja eksoottisissa kohteissa eri puolilla Neuvostoliittoa. Reklaamfilmillä oli toimistoja Tallinnan lisäksi Riiassa, Leningradissa ja Moskovassa, ja Ojamaa ja yrityksen muut työntekijät ansaitsivat paljon rahaa. Reklaamfilm teki mainontaa myös Neuvostoliiton vientituotteista, kuten Lada-autoista, ulkomaan markkinoille. Mainonnan lisäksi Ojamaa laajensi yhtiön toimintaa television viihdeohjelmiin, kuten laulukilpailuihin. 1980-luvun alussa hän oli vähällä onnistua saamaan Formula 1 -radan Tallinnan Piritaan, mutta hanke kariutui Leonid Brežnevin kuolemaan.


title: Peedu Ojamaa

text: Vuonna 1988 Eesti Reklaamfilm palkittiin pronssileijonalla Cannesin mainoselokuvafestivaaleilla kilpailua varten tehdyllä Priit Pärnin animoimalla tietoiskulla "Sammuta valot".


title: Peedu Ojamaa

text: Neuvostoliiton hajottua Ojamaan liiketoiminta tyrehtyi, ja Eesti Reklaamfilm meni konkurssiin vuonna 1994. Velkojen maksamiseksi Ojamaa joutui luopumaan muun muassa kesämökistään.


title: Valeunikot

text: Valeunikot ("Meconopsis") on unikkokasvien heimoon kuuluva kasvisuku. Useita valeunikkolajeja viljellään perennana. Suurin osa valeunikoista kasvaa luontaisesti Himalajan vuoristossa. Vain keltavaleunikko on alkuperäinen laji Euroopassa.


title: Huisku-unikot

text: Huisku-unikot ("Macleaya") on unikkokasvien heimoon kuuluva kasvisuku. Huisku-unikoihin kuuluu vain kaksi lajia: herttahuisku-unikko ja pronssihuisku-unikko, jotka ovat kotoisin Kiinasta ja Japanista. Lajit risteytyvät keskenään. Huisku-unikoita viljellään perennana.


title: Alppitähdet

text: Alppitähdet ("Leontopodium") on asterikasvien heimoon kuuluva kasvisuku. Alppitähdet kasvavat Euraasian vuoristoissa. Eniten lajeja kasvaa Kiinassa. Useita alppitähtilajeja viljellään perennana.


title: Katalonialaiset maat

text: Katalonialaiset maat (katalaaniksi: "Països Catalans") tarkoittaa maa-alueita, joilla puhutaan katalaania. Alue sisältää Andorran, Espanjasta Katalonian lisäksi Valencian ja Baleaarit sekä niin sanotun Franjan raja-alueen Aragoniasta. Ranskasta siihen kuuluvat Roussillonin ja Conflentin alueet ja Alghero kaupungin Italian Sardinian saarelta.


title: Katalonialaiset maat

text: Termillä ei ole laillista asemaa, vaan se on perustuu näiden alueiden vapaaseen kulttuuriseen ja historialliseen yhteyteen, joka syntyi Aragonian kuningaskunnan aikana 1200–1500-luvuilla.


title: Olkikukat

text: Olkikukat ("Helichrysum") on asterikasvien heimoon kuuluva kasvisuku. Lukuisia olkikukkalajeja viljellään yksi- ja monivuotisina koristekasveina. Hopeakäpälä on tunnettu myös ryhmäkasvina. Italianolkikukkaa eli kurry-yrttiä voidaan käyttää mausteyrttinä.


title: Vuohenjuuret

text: Vuohenjuuret ("Doronicum") on asterikasvien heimoon kuuluva kasvisuku. Monia vuohenjuurilajeja ja niiden risteymiä viljellään perennana.


title: Vuohenjuuret

text: Vuohenjuuret ovat monivuotisia ruohovartisia kasveja, joilla on keltainen kukinto.


title: Yhdystie 2850

text: Yhdystie 2850 on tie, joka kulkee Hyvinkäältä Riihimäelle. Tien pituus on kahdeksan kilometriä.


title: Yhdystie 2850

text: Tie saa alkunsa seututien 143 sekä Pohjoisen yhdystien risteyksestä Hyvinkäältä. Ensin tie kulkee kilometrin, jonka jälkeen se ohittaa Hyvinkään ja Riihimäen kuntarajan sekä tästä vajaan puolen kilometrin päässä Koivikontien risteyksen. Täältä tie etenee noin 2,5 kilometriä jonka jälkeen se ohittaa Nokkalan kylän. Sen jälkeen tie jatkuu pohjoiseen päin noin kilometrin, kunnes se kääntyy luoteeseen ja alkaa myötäilemään Päärataa. Seuraavan puolentoista kilometrin matkan jälkeen tie saapuu Korttionmäen kaupunginosaan sekä sivuaa täällä Riihimäen tavararatapihaa noin puoli kilometriä. Seuraavaksi tie haarautuu kahdella mutkalla kauemmaksi Pääradasta ja ylittää sen jälkeen metalliyritys Stenan Riihimäen yksikölle menevän teollisuusraiteen tasoylikäytävänä. Tämän jälkeen tie kulkee vielä noin puoli kilometriä Parooninmäen teollisuusalueen sekä Pääradan välissä, päättyen lopulta Kulmalan Puistokadun, Eteläisen Asemakadun sekä Siltakadun liikennevaloliittymään.


title: Yhdystie 2850

text: Hyvinkään puolella tie kulkee nimellä "Riihimäentie" ja lopun matkaa Riihimäen puolella nimellä "Arolammintie".


title: Zdeněk Kutlák

text: Zdeněk Kutlák (s. 13. helmikuuta 1980 České Budějovice, Tšekkoslovakia) on tšekkiläinen jääkiekkopuolustaja, joka pelaa Itävallan Erste Bank Eishockey Ligan EC Salzburgissa. Isokokoisen Kutlákin vahvuuksiin kuuluu voima, kahden suunnan pelaaminen, fyysisyys, visio, pelikäsitys ja laukaus.


title: Zdeněk Kutlák

text: Kutlák on HC České Budějovicen kasvatti. Hän teki Extraliga-debyyttinsä kaudella 1998–1999, jolloin Kutlák pelasi liigassa 20 runkosarja- ja kolme playoff-ottelua tehopistein 1+3=4. Hän pelasi miesten pelejä myös lainalla 1. Národní Hokejová Ligan IHC Písekissä ja 2. Národní Hokejová Ligan HC Strakonicessa. Kaudella 1999–2000 Kutlák pelasi Extraligassa 28 runkosarja- ja yhden playoff-ottelun tehden yhden maalin. Hän pelasi kauden aikana myös lainalla 1. ligaa IHC Písekissä ja KLH Jindřichův Hradecissa.


title: Zdeněk Kutlák

text: Boston Bruins varasi Kutlákin kahdeksannella kierroksella 237. pelaajana . Hän siirtyi seuran organisaatioon kolmivuotisella tulokassopimuksella jo heti seuraavaksi kaudeksi 2000–2001. Kutlák pelasi suurimman osan kaudestaan AHL-joukkue Providence Bruinsissa. Hän pelasi Bostonin NHL-joukkueessa kymmenen runkosarjaottelua tehden kaksi syöttöpistettä. Kauden 2001–2002 Kutlák pelasi kokonaan farmissa ja kaudella 2002–2003 hän pelasi NHL:n puolella neljä runkosarjaottelua tehden yhden maalin. Heinäkuussa 2003 Kutlák teki vuoden mittaisen jatkosopimuksen Bruinsin kanssa. Kaudella 2003–2004 hän pelasi kaksi NHL-ottelua.


title: Zdeněk Kutlák

text: Kaudeksi 2004–2005 Kutlák palasi kotimaahansa ja siirtyi HC Karlovy Varyn paitaan. Hän jakoi lukemalla +8 joukkueen sisäisen tehotilaston voiton Václav Skuhravýn kanssa. Kaksi seuraavaa kautta Kutlák pelasi kasvattajaseurassaan HC České Budějovicessa.


title: Zdeněk Kutlák

text: Kutlák jatkoi kaudella 2007–2008 uraansa Sveitsin Nationalliga A:n HC Ambrì-Piottassa, jonka varakapteeniksi hän nousi. Kutlák vahvisti kauden aikana myös HC Davosia Spengler Cupissa. Kaudella 2009–2010 hän oli Ambrì-Piottan tehokkain puolustaja tehoilla 7+15=22, kuten myös seuraavalla kaudella 2010–2011 tehoilla 5+11=16. Kaudella 2011–2012 Kutlák oli yhdeksällä osumallaan joukkueen eniten maaleja tehnyt puolustaja. Kaudeksi 2013–2014 hän siirtyi KHL:n slovakialaisjoukkue HC Slovan Bratislavaan, josta Kutlák palasi joulukuussa 2013 hänelle aiemmin Spengler Cupista tuttuun HC Davosiin. Kutlák edusti joukkuetta kauden aikana taas kyseisessä turnauksessa.


title: Zdeněk Kutlák

text: Kaudeksi 2014–2015 Kutlák siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Hän voitti kauden päätteeksi Itävallan-mestaruuden.


title: Zdeněk Kutlák

text: Kutlák edusti Tšekkiä MM-kilpailuissa vuosina 2006, 2012 ja 2013. Vuoden 2006 turnaus päättyi hopeaan ja vuoden 2012 turnaus pronssiin. Kutlák pelasi myös alle 20-vuotiaiden MM-kilpailuissa vuonna 2000, jolloin hän voitti maailmanmestaruuden. Kutlák pelasi myös alle 18-vuotiaiden EM-kilpailuissa vuonna 1998.


title: Kesusmaa

text: Kesusmaa on kylä Parikkalan kunnassa, entisen Saaren kunnan alueella. Kesusmaan ja viereisen Kirjavalan kylän alueella asuu yhteensä noin 500 asukasta. Yhdystie 4013 johtaa valtatieltä 6 Kesusmaalle.


title: Kesusmaa

text: Kesusmaa oli yhdessä viereisen Kirjavalan kylän kanssa vuoden eteläkarjalainen kylä 2002. Kylässä sijaitsevat Mykkiin kivet, Pohjoismaiden suurin siirtolohkareryhmä. Lähin kauppa on muutaman kilometrin päässä Kirjavalassa.


title: Suvikakkarat

text: Suvikakkarat ("Glebionis") on asterikasvien heimoon kuuluva kasvisuku. Suvikakkaroita ja niiden risteymiä viljellään yksivuotisina koristekasveina. Krysanteemit ja päivänkakkarat ovat läheistä sukua suvikakkaroille.Suvikakkaroihin on aiemmin luettu kirjokakkara eli kirjosuvikakkara eli kirjopäivänkakkara ("Ismelia carinata", syn. "Chrysanthemum carinatum" ja "Glebionis carinata").


title: Punalatvat

text: Punalatvat ("Eupatorium") on asterikasvien heimoon kuuluva kasvisuku. Useita sukuun kuuluvia lajeja viljellään perennana. Yksi punalatvalaji, rantapunalatva kasvaa luonnonvaraisena Suomessa. Sitä esiintyy harvinaisena Etelä- ja Itä-Suomessa.


title: Ravern Johnson

text: Ravern Johnson (s. 21. heinäkuuta 1988 Clarksdale, Mississippi) on yhdysvaltalainen koripalloilija, joka edustaa Korisliigassa pelaavaa Kauhajoen Karhua. Hän pelaa joukkueessaan heittävän takamiehen sekä pienen laitahyökkääjän pelipaikoilla.


title: Ravern Johnson

text: Yliopistossa neljä kautta pelannut Johnson pelasi ensimmäiset ammattilaisvuotensa Kreikassa ja NBA:n kehityssarjassa. Kauden 2013–2014 hän edusti Italian pääsarjassa pelannutta Victoria Libertas Pesaroa 9,8 pisteen ja 2,2 levypallon ottelukohtaisilla keskiarvoilla. Helmikuussa 2015 hän siirtyi suomalaiseen Kauhajoen Karhuun.


title: Punatähkät

text: Punatähkät ("Liatris") on asterikasvien heimoon kuuluva kasvisuku. Useita punatähkälajeja viljellään perennana. Punatähkien erikoisuus on tähkämäinen kukinto, jossa yksittäiset mykeröt aukenevat ylhäältä alaspäin.


title: Tsinniat

text: Tsinniat eli oppineittenkukat ("Zinnia") on asterikasvien heimoon kuuluva kasvisuku. Monia tsinnialajeja viljellään yksivuotisena koristekasvina. Isotsinniaa käytetään runsaasti ryhmäkasvina.Tammikuussa 2016 ISS:n Vegetable Production System (Veggie) -alustalla saatiin oranssi tsinnia kukkimaan ensimmäistä kertaa.


title: Race, Evolution and Behavior

text: Race, Evolution and Behavior: A Life History Perspective on psykologi J. Philippe Rushtonin kirjoittama teos, jonka ensipainos julkaistiin vuonna 1995. Teoksessa Rushton argumentoi, että rotu on validi biologian käsite ja että eri rotuihin kuuluvat ihmiset poikkeavat toisistaan ja asettuvat eri kohtiin jatkumoilla kuudellakymmenellä eri käytöksen ja anatomian muuttujan osalta. Rushton esittää teoksessa, että mongolidit ja negridit asettuvat jatkumoilla ääripäihin ja kaukasoidit näiden väliin. Teos sai negatiivisen vastaanoton ja se on saanut osakseen kritiikkiä.


title: Jaimie Alexander

text: Jaimie Alexander (s. 12. maaliskuuta 1984) on yhdysvaltalainen näyttelijä, joka on esittänyt Jessiä televisiosarjassa "Kyle XY", Jane Doeta rikosdraamasarjassa "Blindspot" ja Sifiä Marvel-elokuvissa "Thor" (2011) ja "" (2013) sekä kahdesti myös televisiosarjassa "S.H.I.E.L.D. Agentit".


title: Viscount (Kanada)

text: Viscount on kylä ja kunta Saskatchewanin provinssissa Kanadassa. Kunnan asukasluku on 252.


title: Viscount (Kanada)

text: Viscount on nimetty irlantilaisen juristin, Viscount Plunkettin, mukaan. Kylää alettiin rakentaa vuonna 1907, ja seuraavana vuonna Canadian Pacific Railwayn juna-asema valmistui kylään yhdistäen sen muualla Kanadaan. Viscountista tuli kunta samana vuonna. Nykyisin kylässä toimii koulu, kirjasto, pankki, kauppa, keilahalli, hotelli ja kolme seurakuntaa.


title: Glenwood

text: Glenwood on usean paikan nimi:


title: Derek Ryan

text: Derek Allen Ryan (s. 29. joulukuuta 1986 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Carolina Hurricanesin organisaatiossa. Hän on pelipaikaltaan keskushyökkääjä ja laukoo oikealta.


title: Derek Ryan

text: Ryan debytoi WHL-joukkue Spokane Chiefsissa kaudella 2003–2004. Varsinaisella tulokaskaudellaan 2004–2005 hän jakoi tehoilla 18+28=46 joukkueen sisäisen pistepörssin kolmannen sijan Ned Lukacevicin kanssa. Kaudella 2005–2006 Ryan voitti Chiefsin sisäisen piste- ja syöttöpörssin tehoilla 24+37=61. Myös kaudella 2006–2007 hän voitti joukkueen sisäisen pistepörssin tehoilla 28+31=59. Kevään 2007 pudotuspeleissä Ryan oli kolmella osumallaan Chiefsin paras maalintekijä Adam Hobsonin kanssa. WHL-kautensa jälkeen hän siirtyi loppukevääksi pelaamaan miesten pelejä alasarja UHL:n Kalamazoo Wingsiin.


title: Derek Ryan

text: Vuodet 2007–2011 Ryan kävi Albertan yliopistoa. Kaudella 2008–2009 hän oli joukkueensa paras maalintekijä ja toiseksi paras pistemies Chad Klassenin jälkeen tehoilla 16+19=35. Ryan palkittiin kauden päätteeksi CIS:n läntisen konferenssin urheiluhenkisimpänä pelaajana UBC Hockey Alumni Trophylla ja valittiin toiseen tähdistökentälliseen. Kaudella 2009–2010 hän oli Albertan toiseksi paras pistemies Klassenin jälkeen tehoilla 14+25=39, valittiin läntisen konferenssin ensimmäiseen tähdistökentälliseen sekä koko CIS:n toiseen tähdistökentälliseen. Kaudella 2010–2011 Ryan voitti koko CIS:n läntisen konferenssin pistepörssin tehoilla 17+30=47 ja palkittiin Dave "Sweeney" Schriner Scoring Trophylla. Hänet valittiin myös läntisen konferenssin arvokkaimmaksi pelaajaksi ensimmäiseen tähdistökentälliseen ja koko CIS:n ensimmäiseen tähdistökentälliseen.


title: Derek Ryan

text: Kaudeksi 2011–2012 Ryan siirtyi vuoden mittaisella sopimuksella Itävallan Erste Bank Eishockey Ligan unkarilaisjoukkue Alba Volán Székesfehérváriin. Hän oli tehoilla 25+24=49 joukkueen toiseksi paras maalintekijä sekä kolmanneksi paras pistemies Krisztián Palkovicsin kanssa. He jakoivat EBEL:n pistepörssin yhdeksännen sijan. Maalipörssisä Ryan sijoittui toiseksi EHC Linzin Danny Irmenin ja Medveščak Zagrebin Ryan Kinasewichin kanssa. Alba Volán pelasi kauden päätteeksi myös Unkarin pääsarjan pudotuspeleissä, jotka päättyivät mestaruuteen. Huhtikuussa 2012 Ryan teki vuoden mittaisen jatkosopimuksen joukkueen kanssa.


title: Derek Ryan

text: Ryan ei jatkanut sopimuksestaan huolimatta Alba Volánissa, vaan hän siirtyi kaudeksi 2012–2013 paremman sopimuksen ja olosuhteiden perässä toiseen EBEL-seuraan, Villacher SV:hen. Ryan voitti joukkueen sisäisen piste- ja maalipörssin tehoilla 27+39=66 ja sijoittui EBEL:n pistepörssissä toiseksi edellään vain Dornbirner EC:n Luciano Aquino. Hän voitti myös Villachin sisäisen tehotilaston lukemalla +16. Kevään 2013 pudotuspeleissä Ryan oli joukkueen paras pistemies ja syöttäjä tehoilla 3+8=11. Kaudella 2013–2014 hän voitti tehoilla 38+46=84 koko EBEL:n maalipörssin ja sijoittui pistepörssissä toiseksi edellään vain joukkuetoveri John Hughes. Ryan voitti myös liigan tehotilaston lukemalla +26. Hän voitti myös kevään 2014 pudotuspelien piste- ja syöttöpörssin tehoilla 2+14=16 sekä Villachin sisäisen tehotilaston lukemalla +6. Ryan palkittiin kauden päätteeksi koko EBEL:n arvokkaimpana pelaajana Ron Kennedy Trophylla.


title: Derek Ryan

text: Kaudeksi 2014–2015 Ryan siirtyi kaksivuotisella sopimuksella Ruotsin SHL-liigan Örebro HK:hon. Hän voitti koko liigan piste- ja syöttöpörssin tehoilla 15+45=60. Ryan palkittiin koko SHL:n arvokkaimpana pelaajana Guldhjälmenillä ja hänet valittiin SHL Awardsissa liigan vuoden hyökkääjäksi. Ryan jakoi myös lukemalla +18 Örebron sisäisen tehotilaston voiton Martin Johanssonin kanssa.


title: Derek Ryan

text: Ryan ei pelannut Örebrossa toista sopimuskauttaan, sillä Ryan teki kesäkuussa 2015 vuoden mittaisen, kaksisuuntaisen ja 600 000 dollarin arvoisen tulokassopimuksen Carolina Hurricanesin kanssa. Hän aloitti kauden 2015–2016 AHL-joukkue Charlotte Checkersin vahvuudessa. Ryan nousi joukkueen kapteeniksi. Hän pelasi kauden aikana ssa. Ryan debytoi Hurricanesin NHL-joukkueessa 1. maaliskuuta 2016 vieraissa New Jersey Devilsia vastaan. Hän sai ottelussa jääaikaa 14.38 minuuttia. Ryan teki myös NHL-uransa avausmaalin ylivoimalla Cory Schneiderin taakse. Hänet valittiin ottelun kolmostähdeksi. Hän pelasi kauden aikana NHL:ssä kuusi runkosarjaottelua tehden kaksi maalia ja oli Hurricanesin NHL-joukkueen vahvuudessa runkosarjan viimeisillä kierroksilla.


title: Derek Ryan

text: Ryan edusti Yhdysvaltoja Deutschland Cupissa vuonna 2013, jolloin turnaus päättyi joukkueen voittoon. Hänellä on MM-pronssia vuodelta 2018.


title: Jarno Nissinen

text: Jarno Nissinen (s. 30. kesäkuuta 1977) on suomalainen koripalloilija.


title: Jarno Nissinen

text: Laukaan Urheilijoiden kasvatti Nissinen pelasi yhteensä 12 kaudella miesten pääsarjassa seuroinaan HoNsU, Kouvot, Porvoon Tarmo, Team Componenta ja Forssan Koripojat. Kouvoissa hän voitti Suomen mestaruuden vuonna 2004 ja Suomen cupin hopeaa vuosina 2001 ja 2003.


title: Jarno Nissinen

text: 300. runkosarjaottelunsa Nissinen pelasi marraskuussa 2009. Maaliskuussa 2010 hän heitti 2000. pisteensä runkosarjassa.


title: Kluuvinlahden fossiilit (taideteos)

text: Kluuvinlahden fossiilit on Tuula Närhisen tekemä, vuonna 2003 valmistunut taideteos Helsingin Aleksanterinkadulla. Teoksessa on jalkakäytävien poikki kulkevat, upotetut 8,5 senttimetrin levyiset kuparinauhat. Niissä on ruohikkoisen merenrannan kasvien ja eläinten latinankielisiä nimiä.


title: Kluuvinlahden fossiilit (taideteos)

text: Teoksen kadun poikki suunnatut nauhat on sijoitettu entisen Kluuvinlahden rantaviivan paikalle. Kluuvinlahti ulottui 1800-luvun alkupuolelle asti Töölönlahdesta kaakkoon näille seuduille, kunnes se täytettiin. Aleksanterinkadun keskiosaan sijoittuvan merenlahden täyttäminen kesti useita vuosikymmeniä. Vielä 1860-luvulla tulvat ja lieju katkaisivat Aleksanterinkadun toisinaan niin, että kulkijoiden piti kiertää Esplanadin kautta pitääkseen jalkansa kuivina.


title: Kluuvinlahden fossiilit (taideteos)

text: Aleksanterinkadun kunnostuksen yhteydessä 2001-2003 asennettiin lämmitys, joka pitää katukiveyksen lumettomana ja kuivana myös talvella. Kunnostettavan kadun ympäristöteoksesta järjestettiin ideakilpailu, jonka Tuula Närhisen teos voitti.


title: Kluuvinlahden fossiilit (taideteos)

text: Teoksen nimi "Kluuvinlahden fossiilit" kertoo kuivatetun merenlahden muistosta ja kertoo kävelijöille alueen historiasta. Teoskokonaisuutta on suunniteltu täydennettäväksi vielä vedessä ja kosteikossa eläneiden ja osittain jo sukupuutoon kuolleiden eliöiden kuvilla, joita on suunniteltu valettaviksi alueen kaivonkansiin.


title: Tunnustuksellinen luterilaisuus

text: Tunnustuksellinen luterilaisuus on teologinen suuntaus sekä termi, jota jotkut luterilaiset tahot käyttävät kuvaamaan omaa teologista näkemystään. Sillä tarkoitetaan tunnustautumista luterilaisen kirkon Tunnustuskirjoihin koska niiden sisältämä oppi on yhtäpitävä Raamatun esittämän opin kanssa. Suurin osa luterilaisista kirkoista pohjaa oppinsa Tunnustuskirjoihin, mutta tunnustuksellinen luterilaisuus korostaa yleensä ehdotonta sitoutumistaan niihin juuri niissä näkemänsä raamatullisuuden vuoksi. Tunnustuksellisella luterilaisuudella on ominaista pyrkiä tunnustuksen mukaiseen julistukseen sekä sen toteuttamiseen käytännössä, minkä lisäksi tunnustuksellisuus nähdään merkittävänä osana luterilaista identiteettiä. Vastakkaisena asenteena tunnustukselliselle luterilaisuudelle nähdään sellainen sitoutuminen Tunnustuskirjoihin, että ne hyväksytään sikäli kuin ne pitävät yhtä Raamatun kanssa. Tunnustuksellisen luterilaisuuden näkökannan mukaan tämä käytännössä mitätöi Tunnustuskirjojen auktoritaarisuuden ja kyseenalaistaa lähtökohtaisesti niiden raamatullisuuden.


title: Tunnustuksellinen luterilaisuus

text: Suuntauksen juuret ovat luterilaisessa ortodoksiassa ja uusluterilaisuudessa.


title: Tunnustuksellinen luterilaisuus

text: Suurin tunnustuksellisten luterilaisten kirkkojen yhteenliittymä on Kansainvälinen luterilainen neuvosto (International Lutheran Council, ILC), jolla on 35 jäsenkirkkoa. Sen mukaan Raamattu on inspiroitua ja erehtymätöntä Jumalan sanaa ja luterilaiset Tunnustuskirjat ovat tämän sanan oikea ja uskollinen selitys.


title: Tunnustuksellinen luterilaisuus

text: Toinen tunnustuksellisia luterilaisia kirkkoja yhdistävä kansainvälinen yhteistyöelin on Tunnustuksellinen evankelis-luterilainen konferenssi (Confessional Evangelical Lutheran Conference, CELC), jolla on 24 jäsenkirkkoa. Näistä yksi on Suomessa toimiva Suomen luterilainen tunnustuskirkko. Se hyväksyy luterilaiset Tunnustuskirjat ja korostaa ettei tämä tapahdu siinä määrin kuin vaan koska ne ovat Jumalan sanan eli Raamatun puhtaan opin oikea selitys.


title: Tunnustuksellinen luterilaisuus

text: Suomen tunnustuksellinen luterilainen kirkko määrittelee itsensä selkeästi tunnustukselliseksi luterilaiseksi yhteisöksi. Sen mukaan tunnustuksellisuus tarkoittaa heille sitä, että heidän kirkkonsa "pitäytyy ilman varauksia kaikkiin luterilaisiin tunnustuskirjoihin, koska niissä tunnustettu oppi on Raamatusta otettu. Kirkko sallii vain niiden mukaisen opetuksen."


title: Tunnustuksellinen luterilaisuus

text: Suomen luterilainen tunnustuskirkko ilmaisee tunnustautuvansa "kaikkiin luterilaisen kirkon tunnustuskirjoihin, jotka koottiin vuoden 1580 Yksimielisyyden kirjaan, koska ne ovat kaikilta osin yhdenmukaiset Raamatun opin kanssa."


title: Tunnustuksellinen luterilaisuus

text: Seurakuntaliitto.


title: Tunnustuksellinen luterilaisuus

text: Suomen evankelisluterilainen lähetyshiippakunta on sitoutunut tunnustamaan sitä "raamatullista uskoa ja oppia, joka perustuu Vanhan ja Uuden Testamentin profeetallisiin ja apostolisiin kirjoituksiin ja joka on julkilausuttu luterilaisissa tunnustuskirjoissa."


Amerikkalaisen jalkapallon naisten maailmanmestaruuskilpailut on kansainvälisen amerikkalaisen jalkapallon liiton järjestämä kilpailu, jonka voittajasta tulee amerikkalaisen jalkapallon naisten maailmanmestari. Kisoja on järjestetty vuodesta 2010 lähtien.


title: Amerikkalaisen jalkapallon naisten maailmanmestaruuskilpailut

text: Kilpailut pidetään kolmen-neljän vuoden välein. Yhdysvallat on voittanut kaikki järjestetyt maailmanmestaruuskilpailut.


title: Josh Hennessy

text: Joshua Hennessy (s. 7. helmikuuta 1985 Brockton, Massachusetts, Yhdysvallat) on yhdysvaltalainen jääkiekkoilija, joka pelaa SHL-joukkue Växjö Lakersissa. Hän on pelipaikaltaan keskushyökkäjä, mutta osaa pelata myös laidassa. Elite Prospects -sivuston vuonna 2010 tekemän analyysin mukaan Hennessyn vahvuuksiin kuuluu pelintekeminen, pelikäsitys, visio, puolustaminen ja syöttäminen. Hennessy ei ole kuitenkaan kovin isokokoinen tai vahva fyysisissä väännöissä.


title: Josh Hennessy

text: Hennessy pelasi kauden 2000–2001 Milton Academyn high school -joukkueessa, jonka jälkeen QMJHL-joukkue Québec Remparts varasi hänet 19. pelaajana vuonna 2001. Hennessy siirtyi joukkueeseen kaudeksi 2001–2002, jolloin hän oli 20 osumallaan Rempartsin kolmanneksi paras maalintekijä Sébastien Thinelin ja David Massén kanssa. Kevään 2002 pudotuspeleissä Hennessy oli joukkueen paras pistemies ja maalintekijä tehoilla 3+9=12. Kaudella 2002–2003 hän nousi Rempartsin varakapteeniksi. Hennessy oli tehoilla 33+51=84 joukkueen paras syöttäjä ja toiseksi paras pistemies David Massén jälkeen. Kevään 2003 pudotuspeleissä hän jakoi Massén kanssa Rempartsin sisäisen maalipörssin voiton kuudella osumallaan. Hennessy edusti joukkuetta kauden päätteeksi myös Memorial Cupissa, jota Remparts isännöi.


title: Josh Hennessy

text: San Jose Sharks varasi Hennessyn toisella kierroksella 43. pelaajana . Kaudella 2003–2004 hän nousi Rempartsin kapteeniksi ja oli joukkueen paras pistemies, maalintekijä ja syöttäjä tehoilla 40+42=82. Hennessyn kausi päättyi kuitenkin aivan runkosarjan lopulla loukkaantumisen vuoksi. Hänet palkittiin kauden päätteeksi QMJHL:n humanitäärisimpänä pelaajana. Hennessy valittiin myös liigan ja koko CHL:n joulukuun 2003 kuukauden pelaajaksi sekä viikon pelaajaksi joulukuussa 2003 ja maaliskuussa 2004.


title: Josh Hennessy

text: Kaudella 2004–2005 Hennessy oli Rempartsin paras pistemies ja syöttäjä tehoilla 35+50=85, joilla hän jakoi QMJHL:n pistepörssin kahdeksannen sijan Lewiston MAINEiacsin Alexandre Picardin kanssa. Kevään 2005 pudotuspeleissä Hennessy jakoi tehoilla 2+9=11 Rempartsin sisäisen pistepörssin voiton Aleksandr Radulovin ja Michaël Tessierin kanssa.


title: Josh Hennessy

text: Heinäkuussa 2005 Hennessy teki kolmivuotisen tulokassopimuksen San Jose Sharksin kanssa. Hän pelasi kauden 2005–2006 kokonaan AHL-joukkue Cleveland Baronsissa, jonka sisäisen piste-, maali- ja syöttöpörssin Hennessy voitti tehoilla 24+39=63. Hänet palkittiin kauden päätteeksi joukkueensa parhaana tulokkaana.


title: Josh Hennessy

text: Sharks kauppasi Hennessyn ja Tom Preissingin Chicago Blackhawksiin vaihdossa Mark Belliin heinäkuussa 2006. Heti samana päivänä Blackhawks kauppasi Hennessyn ja Preissingin Michal Barinkan ja kesän toisen varausvuoron kanssa Ottawa Senatorsiin vaihdossa Bryan Smolinskiin ja Martin Havlátiin. Hennessy pelasi kauden 2006–2007 suurimmaksi osaksi farmijoukkue Binghamton Senatorsissa, jonka toiseksi paras maalintekijä ja kolmanneksi paras pistemies hän oli tehoilla 27+30=57. Hennessy pelasi kauden aikana myös ssa. Hän debytoi kauden aikana myös Ottawan NHL-joukkueessa, jossa Hennessy pelasi kymmenen runkosarjaottelua tehden yhden maalin. Hän teki NHL-debyyttinsä 12. joulukuuta 2006 vieraissa Detroit Red Wingsia vastaan. NHL-uransa avausmaalin Hennessy teki kahdeksannessa ottelussaan 7. tammikuuta 2007 Philadelphia Flyersia vastaan. Kaudella 2007–2008 hän oli Binghamtonin AHL-joukkueen toiseksi paras pistemies Denis Hamelin jälkeen tehoilla 22+29=51. Hennessy pelasi kauden aikana viisi NHL-ottelua. Heinäkuussa 2008 hän teki kaksivuotisen jatkosopimuksen Senatorsin kanssa.


title: Josh Hennessy

text: Kaudella 2008–2009 Hennessy pelasi yhden NHL-ottelun. Kaudella 2009–2010 hän oli tehoilla 30+38=68 Binghamton Senatorsin toiseksi paras maalintekijä Ryan Kellerin kanssa ja jakoi sisäisen pistepörssin toisen sijan hänen kanssaan. Hennessy valittiin AHL:n viikon pelaajaksi 29. marraskuuta 2009 ja 14. maaliskuuta 2010. Hän pelasi kauden aikana neljä NHL-ottelua. Hennessy pelasi kauden 2010–2011 Sveitsin National League A:n HC Luganossa ja vahvisti kauden aikana myös Genève-Servette HC:tä Spengler Cupissa. Heinäkuussa 2011 hän teki vuoden mittaisen sopimuksen Boston Bruinsin kanssa ja palasi Pohjois-Amerikkaan kaudeksi 2011–2012. Hennessy pelasi kautensa suurimmaksi osaksi farmijoukkue Providence Bruinsissa, jonka toiseksi paras pistemies hän oli tehoilla 19+22=41. NHL-pelejä Hennessylle kertyi kolme.


title: Josh Hennessy

text: Hennessy siirtyi kaudeksi 2012–2013 vuoden mittaisella sopimuksella KHL-joukkue Vitjaz Podolskiin, jossa tehot 11+14=25 riittivät sisäisen pistepörssin Jevgeni Timkinin kanssa jakamaan toiseen sijaan. Hän jatkoi joukkueessa myös kaudella 2013–2014, mutta joulukuussa 2013 Hennessyn sopimus purettiin rikkonaisen alkukauden jälkeen. Helmikuussa 2014 hän siirtyi loppukaudeksi NLA-joukkue Kloten Flyersiin.


title: Josh Hennessy

text: Hennessy palasi taas KHL:ään kaudeksi 2014–2015 ja siirtyi vuoden mittaisella sopimuksella Neftehimik Nižnekamskiin. Joulukuussa 2014 hänen sopimuksensa kuitenkin purettiin. Vuodenvaihteessa Hennessy siirtyi loppukauden kattavalla sopimuksella Ruotsin SHL-liigan Växjö Lakersiin. Hän voitti siellä kauden päätteeksi Ruotsin-mestaruuden. Kesäkuussa 2015 Hennessy teki Lakersin kanssa kaksivuotisen jatkosopimuksen.


title: Naisten Vaahteraliiga

text: Naisten Vaahteraliiga on naisten amerikkalaisen jalkapallon korkein sarjataso Suomessa. Naiset ovat pelanneet amerikkalaista jalkapalloa vuodesta 2008 lähtien. Sitä ennen naiset pelasivat ainoastaan lippupalloa. Sarja kulki vuoteen 2015 nimellä naisten SM-sarja. Kaudeksi 2016 sarja otti käyttöön nykyisen nimensä. Sarjaan osallistuu myös venäläinen Pietari Valkyries, joka pelaa lähtökohtaisesti kaikki ottelunsa Suomessa. Suomalaisjoukkueet voivat halutessaan kuitenkin myös matkata Pietariin.


title: Road Rovers

text: Rooverit () on Warner Bros. Animationin tuottama piirrossarja, joka valmistettiin vuosien 1996–1997 aikana. Sitä tuotettiin vain yhden tuotantokauden verran ennen kuin sen tekeminen lopetettiin.


title: Road Rovers

text: Sarjassa seurataan viiden antropomorfisen ja supervoimilla varustetun koiran seikkailuja. Näiden Roovereiksi nimitettyjen "cano-sapiensien" johtaja on tiedemies, jota päähenkilöt kutsuvat "Isännäksi" ja joka ohjaa Roovereiden toimintaa näiden maanalaisesta tukikohdasta käsin ja auttaa näitä tarjoamalla erilaisia apuvälineitä ja kulkuneuvoja.


title: Eight Miles High (albumi)

text: Eight Miles High on hollantilaisen rockyhtye Golden Earringin albumi vuodelta 1969.


title: Ordoksen kulttuuri

text: Ordoksen kulttuuri oli pronssikauden ja rautakauden kulttuuri Keltaisenjoen seudulla Kiinassa noin 800-200 eaa. Tällä ajalla Kiinassa vallitsi Itäinen Zhou-dynastia ja Han-dynastia ja Keski-Kiinassa elivät Xiongnut. Ordoksen kulttuurin alueelta on löydetty merkkejä asutuksesta Myöhäispaleoliittiselta kaudelta noin 30000-60000 vuotta sitten. Ordoksen kulttuurin ihmiset elivät osittain samalla tavalla kuin nomadit. He valmistivat aikakaudelle tyypillisiä metalliesineitä, kuten käyriä veitsiä. He tekivät metalliesineisiin ornamenttimaisia koristeita.


title: Matti Korhonen

text: Matti Korhonen on suomalainen nimi. Se sisältää Suomen yleisimmän kutsumanimen ja Suomen yleisimmän sukunimen mutta oli lokakuussa 2014 Suomen vasta kahdeksanneksi yleisin kutsumanimen ja sukunimen yhdistelmä.


title: Fast & Furious 7

text: Fast & Furious 7 (myös "Furious 7") on vuonna 2015 ensi-iltansa saanut yhdysvaltalainen toimintaelokuva, jonka on ohjannut James Wan. Elokuva on "Hurjapäät"-elokuvasarjan seitsemäs osa. Sen pääosissa esiintyvät Vin Diesel, Paul Walker, Dwayne Johnson, Michelle Rodriguez, Jordana Brewster, Tyrese Gibson, Chris ”Ludacris” Bridges, Kurt Russell ja Jason Statham. "Fast & Furious 7:ssa" Dominic Toretto (Diesel), Brian O'Conner (Walker) ja heidän tiiminsä ovat palanneet Yhdysvaltoihin elämään normaalia elämää saatuaan armahduksen aiemmista rikoksistaan edellisessä elokuvassa. Tiimi joutuu ongelmiin, kun erikoisjoukoissa palvellut salamurhaaja Deckard Shaw (Statham) pyrkii kostamaan tiimille koomassa makaavan veljensä puolesta.


title: Fast & Furious 7

text: Elokuva jäi auto-onnettomuudessa 30. marraskuuta 2013 kuolleen Walkerin viimeiseksi. Walkerin kuoleman jälkeen kuvauksia lykättiin, kun käsikirjoitusta piti muokata. Hänen veljensä Caleb ja Cody olivat Walkerin sijaisnäyttelijöinä tämän kesken jääneissä kohtauksissa.


title: Fast & Furious 7

text: "Fast & Furious 7" sai ensi-iltansa Suomessa 1. huhtikuuta 2015, jonka jälkeen se ilmestyi Yhdysvalloissa 3. huhtikuuta. Elokuva tuotti lipputuloja yli 392 miljoonaa dollaria ensimmäisen kolmen päivän aikana, mikä tekee siitä kaikkien aikojen neljänneksi suurimman avauksen. Elokuva on tuottanut yli 1,2 miljardia dollaria ja se on tällä hetkellä vuoden 2015 eniten tuottanein elokuva, minkä lisäksi maailman 7. tuottanein elokuva kautta aikojen.


title: Luettelo Aku Ankan taskukirjoista (teemanumerot 1–25)

text: Tämä on luettelo Aku Ankan taskukirjojen teemanumeroista 1–25. Ne ilmestyivät vuosina 2001–2011.


title: Tieteellinen konsensus

text: Tieteellinen konsensus viittaa tietyn tieteenhaaran tieteilijöiden muodostaman yhteisön kollektiiviseen arvioon, asemaan ja mielipiteeseen. Konsensus edellyttää yleistä hyväksyntää, joskaan ei välttämättä yksimielisyyttä.


title: Tieteellinen konsensus

text: Konsensus saavutetaan yleensä keskustelun, julkaisuprosessin, replikoinnin (toistettavien tulosten) ja vertaisarvioinnin kautta. Nämä johtavat tilanteeseen, jossa henkilöt kyseisellä tieteenalalla voivat tunnistaa konsensuksen niiltä kohdin joissa se on olemassa, mutta tämän konsensuksen viestittäminen ulkopuolisille on hankalaa koska 'tavalliset' väittelyt joiden kautta tiede etenee voivat ulkopuolisten silmin vaikuttaa kiistelyltä. Tutkimuslaitokset julkaisevat ajoittain kannanottoja, joiden tarkoituksena on viestittää tieteenalalla tapahtuvista muutoksista tiedeyhteisön "ulkopuolella" oleville ihmisille. Konsensuksen osoittaminen voi olla melko suoraviivaista tapauksissa, joissa tutkittavaa aihetta ympäröi erittäin vähän kiistanalaisuutta.


title: Tieteellinen konsensus

text: Tieteelliseen konsensukseen voidaan viitata yleisissä ja poliittisissa väittelyissä, joiden aiheet voivat olla kiistanalaisia yhteiskunnallisesti mutta jotka eivät ole kiistanalaisia tiedeyhteisön keskuudessa. Esimerkkeinä tämänkaltaisista aiheista ovat evoluutio ja väitetty yhteys MPR-rokotteen ja autismin välillä.


title: Tieteellinen konsensus

text: On olemassa useita filosofisia ja historiallisia teorioita sille miten tieteellinen konsensus muuttuu ajan myötä. Koska tieteellisten muutosten historia on erittäin monimutkainen ja koska on olemassa taipumus "voittajien" ja "häviäjien" projisoimiseen menneisyyteen suhteessa meidän "tämänhetkiseen" tieteelliseen konsensukseen, on erittäin vaikeaa tuottaa täsmällisiä malleja tieteessä tapahtuvista muutoksista. Tämä on vaikeata osittain myös siksi koska jokainen tieteenhaara toimii hieman eri tavalla. Niillä on usein eri määritelmät asioille jotka lasketaan todisteiksi ja erilaiset toimintamallit kokeiden suhteen.


title: Tieteellinen konsensus

text: Suurin osa tieteessä tapahtuvia muutoksia kuvaavista malleista ovat riippuvaisia tieteellisten kokeiden tuottamasta datasta. Karl Popper esitti, että koska mikään määrä kokeita ei voisi koskaan "todistaa oikeaksi" tieteellistä teoriaa, mutta koska yksikin koe voisi "todistaa vääräksi" sellaisen, tieteen tulisi perustua falsifiointiin. Vaikka tämä muodostaa loogisen teorian tieteelle, se on tavallaan "ajaton" eikä välttämättä kuvasta näkemystä siitä miten tieteen tulisi edetä ajan myötä.


title: Tieteellinen konsensus

text: Merkittävimpiin haastajiin tämänkaltaiselle ajattelulle lukeutui Thomas Kuhn, joka väitti että kokeelliset tulokset tuottavat aina jotain tietoa mikä ei sovi täydellisesti tiettyyn teoriaan, ja että falsifiointi yksinään ei johtanut tieteelliseen muutokseen tai tieteellisen konsensuksen heikkenemiseen. Hän esitti että tieteellinen konsensus toimi "paradigmojen" muodossa. Nämä olivat hänen mukaan tietyn tieteenalan tutkijoita yhdistäviä yhteenliitettyjä teorioita ja taustaoletuksia itse teorian luonteesta. Kuhn väitti, että vain sen jälkeen kun monet "merkittävät" poikkeavuudet olivat kasaantuneet, tieteellinen konsensus siirtyisi "kriisin" ajanjaksoon. Tässä vaiheessa pyrittäisiin löytämään uusia teorioita, ja lopulta yksi paradigma kukistaisi vanhan — sykli paradigmanvaihdoksia lineaarisen totuutta kohti etenemisen sijaan. Kuhnin malli korosti myös selkeämmin teorioiden muutoksien sosiaalisia ja henkilökohtaisia näkökohtia, osoittaen historiallisten esimerkkien kautta ettei tieteellisessä konsensuksessa koskaan todella ollut kysymys pelkästään logiikasta tai tosiasioista. On kuitenkin huomattava, että nämä 'kriisitieteen' ja 'normaalitieteen' jaksot eivät ole toisiaan poissulkevia. Tutkimukset ovat osoittaneet, että nämä ovat eri toimintatapoja, eivät eri historiallisia ajanjaksoja.


title: Tieteellinen konsensus

text: Väitettä tietyn tieteenalan tutkijoiden keskuudessa olevasta konsensuksesta käytetään usein julkisen politiikan keskusteluissa perusteluna tietyn teorian pätevyydelle ja tukena tietylle toimintasuunnitelmalle. Näin tekee osapuoli joka hyötyisi kyseiseen konsensukseen perustuvasta menettelytavasta. Samaan tapaan, osapuolet jotka hyötyisivät epämääräisemmästä menettelytavasta usein kannustavat väitteitä siitä, että tieteellistä konsensusta "ei ole".


title: Tieteellinen konsensus

text: Esimerkiksi, tieteellinen konsensus ilmaston lämpenemisen aiheuttajista on, että maanpinnan läheisen ilman lämpötila on noussut viime vuosikymmeninä ja että suuntaus on johtunut pääasiassa ihmisen aiheuttamista kasvihuonekaasupäästöistä. Tieteen historian tutkija Naomi Oreskes julkaisi Science-lehdessä raportin tutkimuksesta, jonka kohteena oli vuosien 1993 ja 2003 välisenä aikana julkaistujen 928 tiedeartikkelin tiivistelmät. Tutkimuksen mukaan yksikään artikkeli ei tiivistelmänsä perusteella ollut selkeästi eri mieltä käsityksen kanssa, että ilmaston lämpeneminen johtuisi ihmisten toimista. Oreskes kirjoitti myöhemmin Washington Post -lehden pääkirjoituksessa, että henkilöt jotka olivat näitä tieteellisiä löydöksiä vastaan korostivat tavallista tieteellistä epävarmuutta tosiasioista, antaen mielikuvan että olisi olemassa merkittävä tieteellinen erimielisyys tai että olisi puute tieteellisestä konsensuksesta. Oreskesin tekemät löydökset replikoitiin käyttäen muita menetelmiä, jotka eivät vaatineet tulkintaa.


title: Tieteellinen konsensus

text: Evoluutio on toinen tieteellinen teoria, jota tukee ylivoimainen tieteellinen konsensus; se on yksi luotetuimmista ja eniten empiirisesti koetelluista teorioista tieteessä. Evoluution vastustajat väittävät, että on olemassa merkittävä määrä erimielisyyttä evoluution suhteen tiedeyhteisön sisällä. Wedge-strategia, joka oli älykkään suunnittelun promootioon laadittu toimintasuunnitelma, riippui suuresti evoluutiota ympäröivän tieteellisen konsensuksen puutteen käsityksien kylvämisestä ja korostamisesta.


title: Tieteellinen konsensus

text: Tieteen luontainen epävarmuus – teorioita ei koskaan "todisteta oikeiksi" vaan ne voivat vain tulla "todistetuiksi vääriksi" (katso falsifiointi) – esittää haasteen poliitikoille, päättäjille, asianajajille ja liike-elämän ammattilaisille. Tieteelliset ja filosofiset kysymykset voivat usein roikkua epätietoisuudessa useita vuosikymmeniä oman tieteenalan ympäristössä, mutta päättäjien on kohdattava ongelmat jotka liittyvät järkevien päätöksien tekoon olemassa olevan datan perusteella, vaikka tämä ei todennäköisesti olisi "lopullisen totuuden" muoto. On hankala päättää mitkä asiat ovat tarpeeksi lähellä "lopullista totuutta". Esimerkiksi, sosiaaliset toimet tupakointia vastaan tulivat todennäköisesti liian kauan sen jälkeen kun tiedeyhteisö oli 'melko yksimielinen'.


title: Tieteellinen konsensus

text: Tietyillä asioilla – kuten tiettyjen teknologioiden hyväksymisellä yleisön käyttöön – voi olla laajat ja kauas kantavat poliittiset, taloudelliset ja ihmisiin koskevat vaikutukset jos asiat menevät pieleen ja toisin kuin tieteilijät olivat ennustaneet. Tästä huolimatta – niin kauan kuin on olemassa oletus, että tietyn alan menettelytavat heijastavat asiantuntevaa ja asianmukaista dataa ja hyväksyttyjä malleja havaittavissa olevien ilmiöiden välisistä suhteista – on hyvin vähän hyviä vaihtoehtoja päättäjille kuin että he tukeutuisivat 'tieteelliseen konsensukseen' toimintansa suunnittelemista ja toteutusta koskevissa päätöksissä – ainakin tilanteissa, joissa poliittisten toimien tarve on pakottava. Vaikka tiede ei voi tarjota 'absoluuttista totuutta' (tai edes sen vastakohtaa, 'absoluuttista virheellisyyttä'), sen käytännöllisyys on sidoksissa sen kykyyn johtaa politiikkaa suuntaan joka kasvattaa yleistä hyvää ja pienentää yleistä harmia. Tällä tavalla nähtynä, vaatimus että toimintamenetelmät perustuisivat vain siihen mikä on todistetusti "tieteellinen totuus" olisi resepti politiikan halvaantumiselle ja johtaisi käytännössä kaikkien politiikan toimettomuuteen liittyvien mitattavissa ja mittaamattomissa olevien kustannuksien ja riskien hyväksymisen puolustamiseen.


title: Tieteellinen konsensus

text: Mikään osa toimintamenetelmän muodostamisesta näennäisen tieteellisen konsensuksen pohjalta ei sulje pois jatkuvaa arvostelua, jonka kohteena voi olla joko kyseinen tieteellinen konsensus tai sen pohjalta muodostetun toimintamenetelmän konkreettiset tulokset. Samat syyt jotka johtivat riippuvaisuuteen konsensuksesta johtavat tämän riippuvaisuuden jatkuvaan arviointiin – ja toimintamenetelmän muuttamiseen tarvittaessa.


title: Mauno Rintakoski

text: Mauno Rintakoski (4. heinäkuuta 1921 Tampere – 2. toukokuuta 2004 Helsinki) oli suomalainen mainosalan ammattilainen, joka teki työuransa edistysmielisen osuustoiminnan eli E-liikkeen työväenosuusliikkeiden mainonnan parissa. Hän jäi eläkkeelle 1983 E-osuuskunta Ekan tytäryhtiöiden Mainosrenkaan ja Julisterenkaan toimitusjohtajana. Rintakoski toimi myös aktiivisesti alan luottamustehtävissä ja kirjoitti alan tietoteoksia. Hänet palkittiin 1976 Mainonnan monitaho -palkinnolla.


title: Mauno Rintakoski

text: Rintakoski syntyi 1921 Tampereella yhdeksänlapsisen perheen esikoisena. Hän aloitti työuransa Osuusliike Voiman somistajana ja eteni sitten E-liikkeen mainosorganisaatiossa ylimpään johtoon saakka. Hänellä oli merkittävä rooli 110 osuusliikkeen yhteisen E-liiketunnuksen käyttöönotossa, mikä mahdollisti kauppaketjun valtakunnallisen mainonnan televisiossa.


title: Mauno Rintakoski

text: Rintakoski toimi aktiivisesti alan järjestötoiminnassa, kuten Mainosuutiset-lehden toimitusneuvostossa, Iskulauserekisterin puheenjohtajana, Markkinointi-instituutin opettajana ja Suomen pakkausyhdistyksen hallituksessa.


title: TransAsia Airwaysin lento 235

text: TransAsia Airwaysin lento 235 (GE235) oli TransAsia Airwaysin kotimaan lento, joka syöksyi Keelung-jokeen pian nousun jälkeen Taipei Songshanin lentoasemalta 4. helmikuuta 2015. Koneessa oli 53 matkustajaa, joista oli neljä lapsia. Suurin osa koneen matkustajista oli kiinalaisia. Taiwanin lentoviranomaisten mukaan turmasta selvisi hengissä 15 ihmistä. 43 koneessa ollutta ihmistä sai surmansa onnettomuudessa. Tuntematon mies sai kuvattua putoavan lennon autokameraansa, kun tämä oli ajamassa autollaan. Hetki myöhemmin kone törmäsi Keelungin jokeen.


title: TransAsia Airwaysin lento 235

text: Lento 235 nousi Taipei Songshanin lentoasemalta aamulla kello 10:52:33 Taiwanin aikaa. Kone kerkesi nousta 1 050 jalkaan (320 m), kun miehistö sai varoituksen oikean moottorin sammumisesta, ja miehistö aloitti hätätilan. Koneen oikean moottorin potkurit joutuivat AFU-tilaan (auto-feather-unit). Koneen kouluttajaperämies määritti vian olevan oikeassa moottorissa. Kapteeni ei määrittänyt vikaa, vaan alkoi vähentää vasemman moottorin tehoja, kunnes ne olivat tyhjäkäynnillä. Kone alkoi kallistua nopeasti vasemmalle ja menettää korkeutta. . Miehistö sai sakkausvaroituksen. Viimeinen yhteydenotto lennonjohtoon oli ""Mayday, mayday, engine flameout!"". Koneen ollessa vain 545 jalkaa maasta, kapteeni käski käynnistää moottori uudelleen. Kapteenin tajutessa virheensä oli jo liian myöhäistä. Koneen pudotessa jokea päin, se kallistui noin 90 astetta vasemmalle, ja törmäsi siivenkärjestään valtatiesiltaan ja siinä ajaneeseen taksiin. Kaksi ihmistä loukkaantui. Koneen kulma oli 100,2 astetta vasemmalle ja 12,2 astetta alaspäin, kun se putosi Keelung-jokeen ja hajosi useaan osaan.


title: TransAsia Airwaysin lento 235

text: Heti turman jälkeen Taipein poliisi ja palokunnat vastaanottivat kymmeniä puheluita silminnäkijöiltä jokeen syöksyneestä lentokoneesta. Taipein palokunta, armeija ja vapaaehtoiset saapuivat paikalle vain minuuttien kuluttua ja aloittivat eloonjääneiden pelastustyöt sekä etsinnät. Myös sukeltajat osallistuivat pelastustoimiin, mutta huono näkyvyys veden alla sekä vaaralliset koneen osat tekivät työstä hankalaa. Eloonjääneitä oli koneen sisällä jumittuneina penkkeihinsä. Pelastajat joutuivat käyttämään saksia selviintyneiden saamiseksi irti penkeistään. Suurin osa selviytyneistä istui koneen takaosassa.


title: TransAsia Airwaysin lento 235

text: Koneen mustat laatikot löydettiin nopeasti kello 16 samana päivänä. Illalla kello 20 käytettiin nostureita nostamaan suurimpia koneen osia rantaan.


title: TransAsia Airwaysin lento 235

text: Turmaa seuranneena päivänä pilotin ja perämiehen ruumiit löydettiin ohjaamosta. Molempien jalat olivat murtuneet, ja pilotin kädet olivat edelleen ohjaimilla. Toinen lentoemännistä selvisi törmäyksestä.


title: TransAsia Airwaysin lento 235

text: Matkustajista 49 oli aikuisia ja neljä lapsia. Useat kiinalaiset matkustajat olivat kotoisin Xiamenista, ja he olivat olleet kuusipäiväisellä lomamatkalla Taiwanissa. Kaikki miehistön jäsenet olivat taiwanilaisia. Matkustajia palveli kaksi lentoemäntää. Ohjaamon miehistössä toimivat:


title: TransAsia Airwaysin lento 235

text: Oikean moottorin sammuminen johtui viasta koneen moottorien sensoriyhdistyksissä.


title: TransAsia Airwaysin lento 235

text: Onnettomuustutkinnan mukaan kapteeni Liao Chieng-Tsung oli noin vuotta aiemmin repuuttanut lentosimulaattoritestin sakkaustilanteessa toimimisesta. Hän oli kouluttajien mukaan hermostunut. Tämä johti vääriin päätöksiin myös turmalennolla, koska hän ei tutkinut tilannetta vaan sammutti väärän moottorin.


title: (357439) 2004 BL86

text: (357439) 2004 BL (kirjoitetaan myös (357439) 2004 BL86) on Aurinkoa kiertävä pikkuplaneetta, joka kuuluu Maan lähelle tuleviin Apollo-asteroideihin. Tämä pikkuplaneetta löytyi LINEAR-ohjelmalla 30. tammikuuta 2004. Tämä asteroidi ohitti Maan noin 1,2 miljoonan kilometrin etäisyydeltä 26. tammikuuta 2015 (Tämä vastaa 3,1 kertaa Maan ja Kuun välistä etäisyyttä). Se oli läheisin Maapallon ohitus, jonka tämä pikkuplaneetta tulee tekemään seuraavien kahden vuosisadan aikana. Tämä oli myös pienin etäisyys, mille tunnettu tämän kokoluokan asteroidi tulee Maata, kunnes ohittaa Maan vuonna 2027.


title: (357439) 2004 BL86

text: 2004 BL luokitellaan kiertoratansa puolesta Maata uhkaavaksi asteroidiksi, eli se tulee lähimmillään 0,05 AU:n etäisyydelle Maasta tai lähemmäs, ja sen absoluuttinen kirkkaus (H) on 22,0 tai vähemmän (kirkkaampi). Tämän asteroidin kiertoaika on suunnilleen 1,84 vuotta ja inklinaatio noin 24 astetta. 2004 BL:n läpimitta on noin 325 metriä ja sillä on yksi kuu, jonka läpimitta on noin 70 metriä, ja keskietäisyys noin 500 metriä pikkuplaneetasta. Tämä asteroidi on basalttista V-tyyppiä, ja saattaa olla täten palanen asteroidivyöhykkeellä Aurinkoa kiertävästä protoplaneetta Vestasta. 2004 BL:n pyörähdysaika eli vuorokauden pituus sen pinnalla on noin 2,6 tuntia.


title: Syklo-oktaani

text: Syklo-oktaani (CH) on sykloalkaaneihin kuuluva hiilivety. Yhdistettä käytetään polymeeriteollisuuden raaka-aineena.


title: Syklo-oktaani

text: Syklo-oktaani on huoneenlämpötilassa öljymäistä kirkasta nestettä . Se ei liukene veteen, mutta liukenee orgaanisiin liuottimiin kuten bentseeniin. Syklo-oktaanin kahdeksanatomisen renkaan jännitys on suhteellisen suuri ja sillä on useita konformaatioita. Niitä on tunnistettu ainakin 10, jotka kuuluvat johonkin kolmesta päätyypistä jotka ovat vene-tuoli-, kruunu-, ja vene-vene-konformaatiot. Kaasu- ja nestefaasissa konformaatiot ovat nopeassa tasapainossa eikä selvästi suosituinta konformaatiota ole. Kiinteässä faasissa suosituin konformaatio on röntgensädetutkimusten mukaan vene-tuoli-konformaatio.


title: Syklo-oktaani

text: Syklo-oktaania valmistetaan pelkistämällä syklo-oktatetraeeniä tai 1,5-syklo-oktadieeniä vedyn avulla. Katalyyttinä käytetään jalometalleja. Yhdiste voidaan hapettaa sebasiinihapoksi, jota käytetään muun muassa polyamidien valmistamiseen.


title: Niittykummun koulu

text:
Niittykummun koulu on Espoon Niittykummussa sijaitseva noin 400 oppilaan alakoulu. Koulu oli Etelä-Espoon ensimmäinen kansakoulu. Sen rehtori on Maija Sinisalo.
Niittykummun koulun omaa rakennusta alettiin rakentaa vuonna 1947 Gräsan kartanon maille Jorvaksentien (nykyinen Länsiväylä) pohjoispuolelle. Vain osa rakennuksesta toteutettiin lopulta ja koulutyö pääsi alkamaan syksyllä 1948. Koulurakennuksen katon alla toimi myös Mankkaan ruotsin- ja suomenkielinen koulu. Nimi kehittyi myöhemmin Gräsan kansakouluksi. Koulu sai nykyiset tilansa vuonna 1954, jolloin koulun nimi muuttui Olarin kansakouluksi. Ruotsinkieliset oppilaat siirtyivät samalla omaan kouluunsa Matinkylään. Koulun nimi vaihtui vielä Niittykummun kouluksi Espoon siirtyessä peruskoulujärjestelmään. Koulu on toiminut siitä lähtien peruskoulun alakouluna.


title: Boom

text: Boom voi tarkoittaa ainakin seuraavia:


title: 1994 XD

text: 1994 XD on Aurinkoa kiertävä pikkuplaneetta, joka kuuluu Maan lähelle tuleviin Apollo-asteroideihin. Tämä pikkuplaneetta löydettiin Spacewatch-ohjelmalla 1. joulukuuta vuonna 1994, ja se on läpimitaltaan 0,6 ± 0,15 km. Tällä asteroidilla on yksi alle 0,15 kilometrin läpimittainen kuu jonka löysivät L. A. M. Benner, M. C. Nolan, S. J. Ostro, J. D. Giorgini, J. L. Margot ja C. Magri 24. kesäkuuta 2005. Kuun keskietäisyys asteroidista on 0,6 ± 0,3 km ja kiertoaika noin 0,749 päivää.


title: Martti Lintulahti

text: Martti Ilmari Lintulahti (25. elokuuta 1917 Viipuri – 26. marraskuuta 1982 Helsinki) oli suomalainen diplomaatti ja valtiotieteiden maisteri, joka toimi Suomen suurlähettiläänä Irakissa ja Brasiliassa.


title: Martti Lintulahti

text: Lintulahti kävi jatkosodan aikana Maasotakoulun ja työskenteli pääesikunnassa, mistä hänet määrättiin vuonna 1945 Suomen sotilasasiamiehen apulaiseksi Tukholmaan. Vuonna 1946 hän oli presidentti Carl Gustaf Emil Mannerheimin adjutanttina. Valmistuttuaan valtiotieteen kandidaatiksi vuonna 1947 Lintulahti jätti armeijan ja meni seuraavana vuonna töihin ulkoministeriöön. Hän sai lähetystöneuvoksen arvonimen vuonna 1963. Hän oli Bagdadissa Suomen asianhoitajana vuosina 1969–1973 ja suurlähettiläänä vuosina 1973–1975 sekä suurlähettiläänä Brasíliassa 1975–1982. Viimeksi Lintulahti oli ulkoasiainministeriön neuvottelevana virkamiehenä maaliskuusta 1982 saman vuoden syksyllä tapahtuneeseen kuolemaansa asti.


title: Pohja (geometria)

text: Pohja on avaruusgeometriassa symmetria-akselin suhteen suuntautuneiden kappaleiden pinnan osa, joka voi olla yksi- tai kaksiosainen. Vaippa erotetaan selvästi "pohjasta", mihin symmetria-akseli päättyy. Nimitystä ""vaippa"" käytetään sellaisten kappaleiden pinnan osasta, joka kiertää ""pohjaksi"" miellettyjä osia tai osaa. Se on geometriassa usein tapauskohtaisesti sovittu nimitys, jota käytetään esimerkiksi lieriöissä, kartioissa, pyramideissa ja erilaisten pyörähdyskappaleiden tapauksissa. Mikäli pohjaa ja vaippaa ei voi erottaa toisistaan, puhutaan vain pinnasta.


title: Pohja (geometria)

text: Tasokuvioissa käytetään esimerkiksi nelikulmion ja kolmion "alimmaisesta sivusta" puheilmaisua pohja, vaikka kuvion osalle on olemassa oma nimityksensä kanta. Myös esimerkiksi kuution pöytää vasten olevasta tahkosta käytetään nimitystä pohja.


title: Pohja (geometria)

text: Ympyrälieriön pohjat ovat ympyröitä, joiden keskipisteet ovat symmetria-akselin päätepisteitä. Vaippa on se pinta, joka sulkee lieriön sisäänsä pohjien välissä. Tavallisen lieriön pohja voi olla mielivaltaisen muotoinen, kunhan kummatkin pohjat ovat samanlaiset ja yhdensuuntaiset. Vaipan tulee kiertää lieriö sisäänsä seuraten pohjien piiriä koko kierroksen.


title: Pohja (geometria)

text: Kuutio täyttää lieriön ehdot, koska vastakkaiset tahkot ovat samanlaiset ja yhdensuuntaiset. Kuution pohjiksi voidaan valita mitkä tahansa kaksi tahkoa, joten kaikkia kuution tahkoja voidaan pitää pohjina. Samasta syystä muutkin suorat särmiöt ovat lieriöitä ja niillä on pohjat.


title: Pohja (geometria)

text: Kartioissa ja pyramideissä on vain yksi pohja. Se on vastapäätä kartion kärkeä, joka on myös vaipan kärki. Vaippa sulkee kartion sisäänsä yhdessä pohjan kanssa, jonka piiriä vaippa seuraa koko kierroksen.


title: Pohja (geometria)

text: Ympyräpohjaisessa kartiossa pohja on ympyrän muotoinen. Pyramidissä pohja on monikulmio. Esimerkiksi egyptiläisissä pyramideissä pohjana on usein neliö.


title: Pohja (geometria)

text: Pyörähdyskappaleella tarkoitetaan kappaletta, joka syntyy käyrän, tasokuvion tai kappaleen pyörähtäessä valitun symmetria-akselin ympäri. Tällaisella kappaleella ei ole yleensä pohjaa, mutta sellainen syntyy, jos pyörähdyskappale katkaistaan symmetria-akselia vastaan tai pyörähtävän kuvion päätepiste projisoidaan symmetria-akselia vastaan.


title: Peyton R. List

text: Peyton Roi List (s. 6. huhtikuuta 1998 Florida, Yhdysvallat) on yhdysvaltalainen näyttelijä ja malli. Hänet tunnetaan parhaiten Emma Rossina Disney Channelin komediasarjassa "Jessie". List on myös näytellyt elokuvissa kuten "27 Dresses – hääkuumetta" ja "Remember Me". Hän esitti lisäksi Holly Hillsiä "Neropatin päiväkirja" -elokuvasarjassa.


title: Peyton R. List

text: Peyton List syntyi Floridassa, mutta muutti New Yorkiin neljävuotiaana. Hänellä on kaksoisveli Spencer List ja pikkuveli Phoenix, jotka molemmat ovat hänen ohellaan näyttelijöitä. List asuu nykyään Los Angelesissa.


title: Peyton R. List

text: List aloitti lapsimallina ja esiintyi useissa lehtikuvissa ja katalogeissa sekä sadoissa mainoksissa. Hänen elokuvadebyyttinsä oli kuusivuotiaana "Spider-Man 2" -elokuvassa, jossa hän oli avustajana. 10-vuotiaana hän alkoi saada enemmän rooleja elokuvista ja televisiosta. Vuonna 2011 List kiinnitettiin Emma Rossin rooliin Disney Channelin "Jessie"-sarjaan. Hän tekee myös edelleen mallintöitä ja on jatkanut Emman roolissa "Jessien" spin-off-sarjassa "Bunk'd".


title: Lippmann

text: Lippmann, Lipmann on seuraavien henkilöiden sukunimi:


title: Golden Earring (albumi)

text: Golden Earring on hollantilaisen rockyhtye Golden Earringin albumi vuodelta 1970.


title: Lewis Tewanima

text: Lewis Tewanima myös Louis Tewanima (1888 Second Mesa, Arizona, Yhdysvallat – 18. tammikuuta 1969 Second Mesa, Arizona, Yhdysvallat) oli yhdysvaltalainen hopi-intiaaneihin kuulunut pitkän matkan juoksija. Hän kilpaili aktiivisesti vuodet 1907–1912 ja osallistui kahdesti olympialaisiin. Tukholmassa 1912 Tewanima sijoittui hopealle 10 000 juoksussa. Hänen siinä tekemänsä Yhdysvaltain-ennätys säilyi koskemattomana 52 vuoden ajan.


title: Lewis Tewanima

text: Tewanima syntyi hopi-intiaanien reservaatissa ja eli siellä lähes koko elämänsä. Hänet siirrettiin pois 1906, kun hopi-intiaanit ajautuivat riitoihin Yhdysvaltain hallituksen kanssa koulutuksesta. Tewanima lähetettiin Second Mesasta ensin Fort Wingateen ja sitten 1907 intiaaneille suunnattuun Carlisle Indian Industrial Schooliin.


title: Lewis Tewanima

text: Tewanima onnistui nopeasti vakuuttamaan Carlislen koulun valmentajan Glenn Scobey Warnerin juoksukyvyistään. Tewanima juoksi säännöllisesti Carlislen joukkueessa 10–15 mailin matkoja. Hän voitti vuonna 1908 Pennsylvanian yliopiston maastojuoksukilpailun ja pääsi edustamaan Yhdysvaltoja Lontoon olympialaisiin. Tewanima sijoittui olympaimaratonilla yhdeksänneksi ajalla 3.09.15.


title: Lewis Tewanima

text: Olympialaisten jälkeen Tewanima ja Jim Thorpe kuuluivat yleisurheilujoukkueen, joka onnistui usein voittamaan korkeakoulukilpailuissa kaikki suuremmat oppilaitokset. He olivat niin ylivoimaisia, että heidät nimettiin Yhdysvaltain Tukholman olympialaisten joukkueeseen ilman karsintakilpailuja. Tewanima sijoittui olympialaisten 10 000 metrin kilpailussa hopealle Hannes Kolehmaisen jälkeen. Hänen aikansa 32.06,6 pysyi Yhdysvaltain-ennätyksenä vuoteen 1964, jolloin toinen intiaani, Billy Mills rikkoi sen Tokion olympialaisissa. Tewanima osallistui olympialaisissa lisäksi maratonille, jossa sijoittui 16:nneksi.


title: Lewis Tewanima

text: Tewanima palasi vuoden 1912 olympialaisten jälkeen kotireservaattiinsa, jossa hän paimensi lampaita ja kasvatti maissia, meloneita ja papuja. Tewanima matkusti loppuelämänsä aikana vain harvoin kotinsa ulkopuolelle. Hän kuitenkin osallistui vuonna 1920 New Orleansissa 20 mailin Mardi Gras -juoksuun ja New York Evening Mailin maratonille, jotka hän voitti. Lisäksi hän teki samana vuonna Madison Square Gardenissa 10 mailin maailmanennätyksen.


title: Lewis Tewanima

text: Tewanima kuoli tammikuussa 1969 pudottuaan noin 20 metriä korkealta kallionkielekkeeltä. Hän oli matkalla kotiinsa uskonnollisesta seremoniasta, kun hän eksyi pimeässä eikä nähnyt heikentyneen näkönsä takia kunnolla eteensä.


title: Lewis Tewanima

text: Tewanima sai useita tunnistuksia vielä elinaikanaan. Vuonna 1954 hänet valittiin Yhdysvaltain 22 parhaimman olympialaisyleisurheilijan joukkoon, ja vuonna 1957 hän kuului ensimmäisiin Arizonan urheilun kunnigalleriaan valittuihin henkilöihin.


title: Lewis Tewanima

text: Tewanimaa muistetaan hopi-intiaanien parissa, ja hän on erityisesti nuorten juoksijoiden sankari. Hopit ovat järjestäneet vuodesta 1974 alkaen Tewaniman mukaan nimettyä maastojuoksukilpailua.


title: Bruno Visintin

text: Bruno Visintin (23. marraskuuta 1932 La Spezia – 11. tammikuuta 2015 La Spezia) oli italialainen nyrkkeilijä, olympiamitalisti ja Euroopan mestari.


title: Bruno Visintin

text: Visintin voitti sarjan 63,5 kg olympiapronssia Helsingissä 1952. Vuotta aikaisemmin hän voitti sarjassa 60 kg Euroopan mestaruuden. Myöhemmin Visintin otteli ammattilaisena.


title: Bruno Visintin

text: Visintin kuoli La Speziassa sairaalassa 11. tammikuuta 2015, 82-vuotiaana.


title: Littlen tauti

text: Littlen tauti ("G80") on synnynnäinen molempien raajojen, yleensä alaraajojen, halvaus. Taudin on ensimmäisenä kuvannut englantilainen William John Little. Se on aivosairauksiin liittyvä tauti.


title: Liuksiala

text: Liuksiala tarkoittaa seuraavia


title: Torsten Leonard Lode

text: Torsten Leonard Lode (1855–1924) oli suomalainen kenraalimajuri (1904). Hän osallistui Turkin sotaan 1877 ja oli sodan viimeisiä suomalaisia veteraaneja.


title: 3C 273

text: 3C 273 on Neitsyen tähdistössä sijaitseva kvasaari. Se oli ensimmäinen koskaan löydetty kvasaari. 3C 273:n näennäinen kirkkaus on 12,8 ja absoluuttinen kirkkaus noin −26. Sen punasiirtymä on noin 0,158. Absoluuttiselta kirkkaudeltaan se on myös kirkkain tunnettu kvasaari, yli 4 biljoonaa kertaa Aurinkoa kirkkaampi (Auringon absoluuttinen kirkkaus on 4,83).


title: Taking Lives

text: Taking Lives () on vuonna 2004 ensi-iltansa saanut yhdysvaltalais-kanadalainen psykologinen jännityselokuva, jonka ohjasi D. J. Caruso. Elokuvan pääosissa ovat Angelina Jolie ja Ethan Hawke. "Taking Lives" perustuu löyhästi Michael Pyen romaaniin "Taking Lives" (1999), jonka pohjalta Jon Bokenkamp laati käsikirjoituksen. Elokuva sai ensi-iltansa Yhdysvalloissa 16. maaliskuuta 2004.


title: Taking Lives

text:
Montrealin poliisi ei ole onnistunut jäljittämään sarjamurhaajaa, joka on varastanut uhriensa henkilöllisyydet jo vuosien ajan. Tutkimukset lähtevät kunnolla liikkeelle, kun kanadalaiset kutsuvat apuun Illeana Scottin (Angelina Jolie), joka on sarjamurhaajiin erikoistunut FBI-agentti ja -profiloija. Scottin työnä on päästä sarjamurhaajan ajatusmaailmaan sekä ennakoida ja estää hänen liikkeensä, mutta jotenkin sarjamurhaaja tietää vielä enemmän Scottista. Tutkimusten edetessä paljastuu monia hämmentäviä asioita.
"Taking Lives" kuvattiin pääosin Kanadan Quebecin provinssissa. Quebecissa elokuvaa kuvattiin muun muassa Montrealissa, Quebecissä, Stansteadissa, Joliettessa ja Saint-Oursissa. "Taking Livesia" kuvattiin myös WB:n studioilla Kalifornian Burbankissa. Elokuva kuvattiin 45 miljoonan dollarin budjetilla huhti-elokuussa 2003.


title: Taking Lives

text: "Taking Lives" sai ensi-iltansa Los Angelesin Hollywoodissa 16. maaliskuuta 2004. Elokuva sai maanlaajuisen teatteriensi-iltansa Yhdysvalloissa 19. maaliskuuta 2004. Suomessa elokuvaa ei esitetty teattereissa, mutta se julkaistiin DVD:nä 10. syyskuuta 2004. "Taking Lives" julkaistiin ensimmäisen kerran DVD:nä Yhdysvaltain markkinoille 17. elokuuta 2004.


title: Taking Lives

text: "Taking Lives" tuotti kotimaassaan Yhdysvalloissa 32 682 342 dollaria ja ulkomailla 32 788 187 dollaria. Elokuva tuotti yhteensä 65 470 529 dollaria. "Taking Lives" on saanut elokuvakriitikoilta kielteisen vastaanoton. Rotten Tomatoes -sivuston mukaan 157 arvostelun perusteella laskettuna kriitikoiden arvosteluista 22 prosenttia oli positiivisia. Metacriticin mukaan 35 arvostelun perusteella elokuva on saanut 38 pistettä sadasta mahdollisesta.


title: Avaruus (albumi)

text: Avaruus on vuonna 1997 ilmestynyt Radiopuhelimet-yhtyeen seitsemäs studioalbumi. Levyllä on ensimmäistä kertaa mukana yhtyeeseen alkuvuonna 1996 liittynyt kitaristi Ray Katz, joka korvasi Radiopuhelimien alkuperäisjäseniin kuuluneen Jukka Kankaan.


title: Giórgos Ntaláras

text: Giórgos Ntaláras (, kansainvälisesti usein George Dalaras, s. 29. syyskuuta 1949 Pireus, Kreikka) on kreikkalainen, kansainvälisesti tunnettu laulaja ja muusikko.


title: Giórgos Ntaláras

text: Ntaláraksen ensimmäinen levytys tapahtui vuonna 1968. Hän on tuonut muun muassa Mános Chatzidákiksen ja Míkis Theodorákiksen musiikkia tulkitsemalla maailmalla tunnetuksi kreikkalaista rebetikoa ja hän on yhdistellyt omassa musiikissaan vanhaa kansanmusiikkia ja popmusiikkia. Hänen tunnetuimpia kappaleita ovat esimerkiksi ”You Deserved a Better Love” ja ”My Pleasure, My Pain”. Ntaláras nimitettiin vuonna 2006 Unicefin hyvän tahdon lähettilääksi. Ntaláras on esiintynyt Suomessakin muutamia kertoja, muun muassa Finlandia-talossa vuosina 2010 ja 2014.


title: Giórgos Ntaláras

text: Ntaláraksen isä oli kreikkalainen laulaja Loukás Ntarálas, joka oli uransa huipulla 1950- ja 1960-luvuilla.


title: Natalia Starr

text: Natalia Starr (alkuperäiseltä nimeltään Katarzyna Tyszka, s. 22. maaliskuuta 1993 Varsova, Puola) on puolalais-yhdysvaltalainen pornonäyttelijä.


title: A. K. Loimaranta

text: Aarre Kalervo Loimaranta (7. kesäkuuta 1913 Ulvila – 15. elokuuta 1981 Helsinki) oli Helsingin apulaiskaupunginjohtaja.


title: A. K. Loimaranta

text: Hän valmistui filosofian maisteriksi 1936 ja toimi sen jälkeen Kankaanpään yhteislyseon opettajama 1939–1945 ja Kallion yhteiskoulun opettajana 1945–1952. Helsingin suomalaisen yhteiskoulun matematiikan ja fysiikan vanhempi lehtori hän oli 1952–1961. Hänet valittiin 1961 Helsingin apulaiskaupunginjohtajaksi (opetus- ja sivistystoimi). Hän oli vt. kouluneuvos 1952, 1954 ja 1955.


title: A. K. Loimaranta

text: Hän kuului Liberaaliseen kansanpuolueeseen ja oli viemässä Helsinkiä peruskouluaikaan.


title: Valkoinen kuiva kausi

text: Valkoinen kuiva kausi ("A Dry White Season") on vuonna 1989 valmistunut draamaelokuva. Sen on ohjannut Euzhan Palcy ja se perustuu André Brinkin samannimiseen romaaniin. Elokuvan tapahtumat sijoittuvat Etelä-Afrikkaan, ja aiheena on apartheid.


title: Valkoinen kuiva kausi

text: Pääosia elokuvassa näyttelevät Marlon Brando, Donald Sutherland, Janet Suzman, Zakes Mokae, Jürgen Prochnow ja Susan Sarandon. Brando oli Oscar-ehdokkaana parhaan miessivuosan kategoriassa.


title: Valkoinen kuiva kausi

text: "Video-oppaassa" vuodelta 1994 Asko Alanen sanoo elokuvaa jännärimäiseksi draamaksi, joka kuitenkin toistaa tuttuja apartheid-kritiikin kuvioita. Hän antaa elokuvalle kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" sanoo elokuvaa hyvää tarkoittavaksi ja antaa sille kolme tähteä neljästä.


title: Davidson

text: Davidson tai Davidsson voi tarkoittaa:


title: Dichapetalaceae

text: Dichapetalaceae on pieni trooppinen kasviheimo koppisiemenisten Malpighiales-lahkossa.


title: Dichapetalaceae

text: Heimon kasvit ovat puita tai liaaneja, joiden haarat ovat korkkihuokosellisia. Lehdet sijaitsevat kierteisesti, korvakkeet ovat toisinaan ripsuisia ja lavan sivusuonet muodostavat silmukoita; suonitus on erityisen selvä lavan alapinnalla, jossa on usein myös litteitä rauhasia. Kukinto on viuhkomainen ja tavallisesti kasvanut kiinni lehden ruotiin (epifyllinen kukinto) ja siinä on pieniä, tavallisesti vastakohtaisia kukkia. Terälehdet ovat tavallisesti kaksiliuskaisia, joskus ehyitä, mustaksi kuivuvia. Mesiäinen on rengasmainen tai kahtena liuskana terälehtien kohdalla. Heteitä on viisi, ne ovat verhovastaisia; joskus heteitä on kolme toimivaa ja kaksi joutohedettä. Sikiäin on yhdislehtinen ja tavallisesti kehänpäällinen; luotit ovat enemmän tai vähemmän pistemäisiä ja nystyisiä. Hedelmä on litistynyt ja tavallisesti yksilokeroinen ja -siemeninen luumarja tai harvoin selkäluomainen kota; luumarja on lyhyen, tiheän ja kiiltävän pystykarvoituksen peittämä.


title: Dichapetalaceae

text: Ainakin "Dichapetalum"-suvussa on siemenen sisältämissä öljyissä hyvin myrkyllisiä happoja ja muita yhdisteitä (triterpeenejä), ja joidenkin lajien siemenet ovat vaipallisia. Erityisesti "Tapura"-suvun kukat ovat rakenteeltaan monimutkaisia.


title: Dichapetalaceae

text: Heimon levinneisyys käsittää tropiikin; vähiten lajeja on Malaijien saaristossa.


title: Dichapetalaceae

text: Dichapetalaceae-heimossa on kolme sukua ja 165 lajia. Niistä 130 kuuluu "Dichapetalum" -sukuun. Muut suvut ovat "Stephanopodium" ja "Tapura". Heimon ikä voi olla (36-)20.7(-6.8) miljoonaa vuotta.


title: Dichapetalaceae

text: Cronquist (1981) vei heimon kelaskasvien yhteyteen lahkoon Celastrales, Takhtajan (1997) taas tyräkkikasvien yhteyteen lahkoon Euphorbiales. Lähin sukulaisheimo on Trigoniaceae.


title: Loosarinkosken voimalaitos

text: Loosarinkoski on koski Pyhtäällä Kymijoen länsihaarassa joka laskee Suomenlahteen. Putous on 2,7–3,5 metriä, teho 4,5 MW. Koskessa on Klåsarö Oy:n voimala, joka on valmistunut 1983, mutta siinä on ollut voimala jo aiemminkin. Klåsarö perustettiin 1975 voimalan rakentamista varten. Osakkaita oli perustamisvaiheessa A. Ahlström Oy (9 osaketta), Kajaanin Koski- ja Teollisuus Oy (1 osake) ja Oy Stockfors Ab (10 osaketta). Vuodesta 1980 osakkeet jakautuivat tasan A. Ahlströmin ja Stockforsin kesken. Koko osakekanta siirtyi Ahlströmille vuonna 1984. Enso-Gutzeit osti Klåsarön koko osakekannan ja myi sen pois vuonna 1994. Se sulautui Mankalaan 2001.


title: Abubakar Shekau

text: Abubakar Shekau on pääasiassa Nigeriassa toimivan terroristijärjestö Boko Haramin johtohahmo.


title: Abubakar Shekau

text: Abubakar Shekau syntyi Shekau-nimisessä kylässä Nigerian koillisosassa sijaitsevassa Yoben osavaltiossa. Etniseltä taustaltaan hän on kanuri ja hän puhuu sujuvasti kanuria, hausaa ja arabiaa. Shekaun tarkkaa ikää ei tiedetä, mutta hänen kerrotaan syntyneen välillä 1965–1975 ja opiskelleen teologiaa. Shekaun uskotaan tavanneen häntä Boko Haramin johdossa edeltäneen Mohammed Yusufin Boko Haramin tukialueena toimineessa Maidugurin kaupungissa Bornon osavaltiossa. Yusuf sai surmansa ollessaan poliisin pidättämänä vuonna 2009 ja Shekau esiintyi vuotta myöhemmin videolla Boko Haramin johtajana.


title: Abubakar Shekau

text: Joidenkin lähteiden mukaan Shekaulla on neljä vaimoa, joista yhden kanssa hän on naimisissa. Hän on myös adoptoinut näiden lapset. Boko Haram koostuu useista toisiinsa löyhästi liittyneistä järjestöistä ja Shekau johtaa sitä vain muutamien yhteyksien kautta. Kaikki eri ryhmittymien johtajat eivät välttämättä ole koskaan olleet yhteyksissä hänen kanssaan. Shekau toimii myös järjestön uskonnollisena johtajana ja hän on saanut lempinimen "Darul Tawheed", eli vapaasti käännettynä tauhidin asiantuntija. Nigerian uskonoppineiden valtaosa ei kuitenkaan pidä häntä oikeana uskonoppineena.


title: Ullakkojengi

text: Ullakkojengi () on vuonna 2009 ensi-iltansa saanut seikkailu-komediaelokuva. Se on lajityypiltään tiedefiktio. Elokuva kuvattiin Aucklandissa, Uudessa-Seelannissa vuonna 2008 ja sen ensi-ilta oli 31. heinäkuuta 2009.


title: Ullakkojengi

text: Pearsonin perhe lähtee kesälomalle syrjäiselle järvenrantamökille. Serkuskatraan lomanvietto saa yllättävän käänteen, kun mökin katolle laskeutuu pieniä vihreitä avaruusolentoja. Muukalaisilla on mielessään inhat juonet maailman valloittamiseksi. Lasten tehtäväksi jää tunkeutujien pysäyttäminen, mutta kaikkein haastavin osuus on salata homma vanhemmilta.


title: Eduard Hanslick

text: Eduard Hanslick (11. syyskuuta 1825 Praha – 6. elokuuta 1904 Baden) oli itävaltalainen musiikkitieteilijä ja eräs aikansa vaikutusvaltaisimmista musiikkiarvostelijoista.


title: Eduard Hanslick

text: Eduard Hanslick syntyi musikaaliseen perheeseen; hänen isänsä Joseph Adolph Hanslick työskenteli estetiikan opettajana ja kirjastonhoitajana ja opetti lapsilleen musiikkia. Äiti Karoline o.s. Kisch oli juutalaista kauppiassukua.


title: Eduard Hanslick

text: Hanslick opiskeli aluksi oikeustiedettä Prahan yliopistossa ja Wienin yliopistossa ja valmistui vuonna 1849. Hän opiskeli myös pianonsoittoa ja sävellystä Václav Jan Křtitel Tomášekin johdolla vuosina 1843–1847. Hän sävelsi lauluja, mutta niitä julkaistiin vasta vuonna 1875. Hanslick työskenteli lakimiehenä Klagenfurtissa vuodet 1850–1852.


title: Eduard Hanslick

text: Arvostelijanuransa Hanslick aloitti 1840-luvulla. Hän kirjoitti wieniläisiin musiikkilehtiin arvosteluja, jotka olivat asiantuntevia, tarkkoja, usein sarkastisia ja poleemisia. Hänen toimeksiantajiaan olivat 1848–1853 "Wiener Zeitung", 1853–1864 "Die Presse" ja 1864–1901 "Die Neue Freie Presse". Hän matkusteli laajalti Euroopassa, ja hän oli keskeinen hahmo aikansa musiikkielämässä ja tunsi henkilökohtaisesti useimmat nimekkäät muusikot.


title: Eduard Hanslick

text: Aikansa musiikkirintamilla Hanslick asettui vastustamaan Richard Wagneria ja Anton Bruckneria; hän kuului Johannes Brahmsin lähimpiin ystäviin. Hanslickista tulikin yksi Wagner- ja Brahms-leirien kiistelyn keskushahmoista. Wagner parodioi Hanslickia oopperansa "Nürnbergin mestarilaulajat" Beckmesserin hahmossa.


title: Eduard Hanslick

text: Hanslickin tunnetuin teos on musiikkiesteettinen tutkielma "Vom Musikalisch-Schönen" vuodelta 1854. Hanslick asettuu vastustamaan 1840-luvun tunne- ja sisältöestetiikkaa. Kirjasta tuli suosittu, ja sen pohjalta alettiin väitellä musiikin olemuksesta. Hanslick edusti muotoestetiikkaa: musiikin olemuksena ovat ”liikkuvat sävelmuodosteet” (). Hanslick pyrki vastustamaan nk. uussaksalaista koulukuntaa (Franz Liszt, Richard Wagner) ja sen tunteenomaista ja ohjelmallista musiikkikäsitystä ja puolustamaan musiikin itseisarvoa ja riippumattomuutta; hänen mukaansa musiikki ei ole suoraan yhteydessä tunteisiin, vaikka musiikki voikin havainnollistaa tunteen dynaamista luonnetta. Tunteiden asemesta Hanslick korosti musiikillisia ideoita ja niiden dynaamisuutta sekä musiikin rakennetta ja muotoa. Häntä voidaankin pitää strukturalistien edelläkävijänä. Hanslick piti W. A. Mozartia ja Ludwig van Beethovenia musiikillisen kehityksen huipentumina ja Robert Schumannia ja Johannes Brahmsia näiden arvollisina seuraajina.


title: Eduard Hanslick

text: Kriitikontoimensa rinnalla Hanslick teki myös akateemista uraa. Hän väitteli Wienin yliopistossa tohtoriksi musiikin historiasta ja estetiikasta vuonna 1856 ja opetti yliopistossa aluksi yksityisdosenttina vuodesta 1856 ja professorina 1861–1895; hän oli Wienin yliopiston musiikinhistorian professuurin ensimmäinen hoitaja. Hän sai hovineuvoksen arvonimen vuonna 1886.


title: Eduard Hanslick

text: Hanslickin teos "Musiikille ominaisesta kauneudesta" julkaistiin suomeksi 160 vuotta ilmestymisensä jälkeen vuonna 2014.


title: DSCOVR

text: Deep Space Climate Observatory eli DSCOVR (aiemmin Triana) on NOAA:n Maata ja avaruussäätä tarkkaileva satelliitti. Se laukaistiin 12. helmikuuta 2015 kello 01.03 Suomen aikaa Cape Canaveral Air Force Stationista. Satelliitti saavutti lopullisen ratansa kesäkuussa 2015.


title: DSCOVR

text: Satelliitti on sijoitettu L1-lagrangen pisteeseen Auringon ja Maan väliin puolentoista miljoonan kilometrin päähän Maasta, neljä kertaa Kuun kiertorataa edemmäs. Satelliitti tarkkailee aurinkotuulta avaruussään ennustamiseksi. Lisäksi satelliitti tarkkailee Maata, muiden muassa mitaten Maan Auringon puoleisen puolen säteilytasapainoa.


title: DSCOVR

text: Vuonna 1998 silloinen Yhdysvaltain varapresidentti Al Gore ehdotti Maata tarkkailevan satelliitin rakentamista. Satelliitin alkuperäinen nimitys oli Triana. Lisäksi se tunnettiin epävirallisella nimityksellä GoreSat.